ASOCIJACIJA MEDIJA - Newsletter, Jun 2009, No. 106\nJul, 2009 No. 108\nPREDLOŽENE IZMENE ZAKONA O JAVNOM INFORMISANJU\nU trenucima dok smo pripremali najnoviji broj Newslettera koji je pred vama, u Skupštini Srbnije počela je rasprava o Predlogu zakona o izmenama i dopunama Zakona o javnom informisanju. Zakon je u skupštinsku proceduru uputila Vlada a predlagač je Ministarstvo kulture. Odmah nakon što je publikovan sadržaj predloženih izmena i dopuna razvila se burna rasprava o predloženim rešenjima u koju se uključio veliki broj pojedinaca i strukovnih udruženja. Povodom predloženih izmena i dopuna Zakona o informisanju Upravni odbor Asocijacije medija održao je hitnu, vanrednu sednicu sa koje je izdato saopštenje koje glasi: Upravni odbor Asocijacije medija smatra da je neophodno kvalitetnim zakonskim rešenjima što pre urediti medijsko tržište u Srbiji.\nASOCIJACIJA, NUNS I UNS O PREDLOZIMA ZA IZMENE ZAKONA O JAVNOM INFORMISANJU\nPovodom Predloga zakona o izmenama i dopunama Zakona o javnom informisanju Upravni odbor Asocijacije medija je 20. jula održao još jednu vanrednu sednicu. Sednici upravnog odbora Asocijacije medija ovoga puta su prisustvovali i predstavnici Nezavisnog udruženja novinara Srbije kao i Udruženja novinara Srbije. Zaključci sa skupa formulisani su u saopštenju za javnost koje glasi: Upravni odbor Asocijacije medija zajedno sa predstavnicima Nezavisnog udruženja novinara Srbije i Udruženja novinara Srbije još jednom je razmatrao Predlog zakona o izmenama i dopunama Zakona o javnom informisanju koji je Vlada Republike Srbije uputila na usvajanje Skupštini.\nU GOSTIMA KOD WOLFRAMA MASA\nPočetkom jula glavni urednici i direktori medijskih kuća okupljeni oko Asocijacije medija na čelu sa predsednikom Upravnog odbora Veselinom Simonovićem bili su gosti Wolframa Masa, ambasadora Savezne Republike Nemačke u Beogradu. Na uzvratnom ručku, priređenom u rezidenciji nemačkog ambasadora, bilo je reči o bilateralnim odnosima dve zemlje, evrointegracijama Srbije, obimu nemačkih investicija u privredu Srbije, kao i zainteresovanosti pojedinih nemačkih kompanija za konkretne poslovne projekte. Posebno mesto u srdačnom, višečacovnom razgovoru zauzeo je deo posvećen daljem unapređenju inače uspešne saradnje ambasade SRN u Beogradu i Asocijacije medija na planu aktivosti usmerenih ka unapređenju i razvoju medijske scene u Srbiji.\nMCCANN ERICKSON GRUPA UZ ASOCIJACIJU MEDIJA\nMcCann Erickson, najveća regionalna kompanija iz oblasti tržišnih komunikacija koju vodi Srđan Šaper, početkom jula je pristupila grupaciji pridruženih članova Asocijacije medija.\nMcCann Grupa, vodeća kompanija za pružanje usluga u oblasti tržišnih komunikacije u Srbiji i regionu zapošljava 250 ljudi u pet zemalja: Srbija, Crna Gora, Bosna i Hercegovina, Makedonija i Albanija.\nKompanije u okviru McCann Grupe pružaju domaćim i međunarodnim klijentima ceo spektar komunikacijskih servisa od strategije, kreative, planiranja i zakupa medijskog prostora, odnosa sa javnošću, promocije i organizacija događaja, digitalnih komunikacija, brendiranja i identiteta, produkcije. Odmah po završetku sezone godišnjih odmora članovi Upravnog odbora Asocijacije medija i predstavnici menadžmenta McCann Erickson grupe razgovaraće o značajnom unapredjenju saradnje u oblasti marketinga, PR-a i poslovnog informisanja.\nHALLO! OBRADOVAO ČITAOCE NIŽOM CENOM\nNovosadska izdavačka kuća Color Press Group (član Asocijacije medija), koja u Srbiji i Crnoj Gori izdaje magazin Hallo! odlučila je da obraduje čitaoce. Od početka jula, Hello! , časopis o poznatima, prodavaće se po nižoj ceni i umesto dosadašnjih 80, koštaće 59 dinara. Magazin sa obiljem ekskluzivnih intervjua, fotografija i vesti iz sveta slavnih i bogatih ličnosti na tržištu Srbije i Crne Gore pojavljuje se svakog utorka.\nDRŽAVNA LUTRIJA NOVI PRIDRUŽENI ČLAN ASOCIJACIJE\nDržavna lutrija Srbije na čelu sa generalnom direktorokom Tijanom Anđelić, novi je pridruženi član Asocijacije medija, koji će pomagati rad najveće medijske organizacije u Srbiji. U Državnoj lutriji Srbije, kompaniji poznatoj po korporativnom društveno odgovornom poslovanju ističu da su po prirodi osnovne delatnosti usmereni na grupaciju koja okuplja tako veliko broj renomiranih medijskih kuća. Već narednih dana biće dogovoreni svi detalji razvoja i stalnog unapređivanja saradnje između medijskih kuća okupljenih oko Asocijacije i Držabne lutrije Srbije.\nOBOREN SVETSKI BIKINI REKORD\nU organizaciji magazina Cosmopolitan, koji u Srbiji izdaje Adria Media Srbija (član Asocijacije medija), u Beogradu je oboren svetski rekord u najv?ćem broju devojaka fotografisanih u bikiniju. Cosmopolitanova akcija, koju je podržala i kompanija Nivea okupila je na Adi Ciganliji ukupno 2.353 devojke iz cele Srbije koje su bile raspoređene tako da formiraju reč „Cosmopolitan“ takvih dimenzija da je naziv lista mogao u celosti da bude fotografisan jedino sa izuzetno velike visine. Na ovaj način je srpski Cosmopolitan ušao u Ginisovu knjigu rekorda. Prethodni rekord držale su devojke iz Rusije (1.923 devojke, postavljen 2008. godine), a cela „bikini manija“ je počela 2007. godine kada se 1010 Australijanki okupilo i ispisalo reč COSMO. Više informacija o obaranju ovog neobičnog rekorda očekuje vas na internet adresi: www.cosmorekord.rs\n„24 SATA“ I U KRIZI POSLUJE SA PROFITOM\nJedine besplatne visokotiražne dnevne novine u Srbiji „24 sata“, koje posluju u sastavu kompanije Ringier d.o.o. (član Asocijacije medija) , u prvoj polovini 2009. godine poslovale su sa profitom, uprkos ekonomskoj krizi koja je baš u tom periodu najžešće drmala ceo svet, uključujući i našu zemlju, gurnuvši većinu kompanija u minus ili, u najboljem slučaju, na “pozitivnu nulu”. Ova informacija ne treba da čudi ako se zna da su “24 sata”, prema istraživanjima za proteklih godinu dana, uspela da gotovo udvostruče čitanost, postavši najčitanije dnevne novine u Beogradu tokom maja i juna. U redakciji ističu da su „24 sata“ maju 2009. dnevno čitala u proseku 303.594 čitaoca.\nIstraživanja pokazuju da “24 sata” najviše čitaju mladi i obrazovani ljudi. Gotovo polovina čitalaca ima između 20 i 39 godina, a 80 odsto poseduje fakultetsku diplomu, studira ili je završilo srednju školu.\nOni koji ne stignu da uzmu svoj primerak “24 sata” iz prepoznatljivih narandžastih kutija, ili iz ruku promoterki, “narandžaste novine” mogu da čitaju (i listaju!) na sajtovima www.e24.24sata.rs i www.24sata.rs. Napravljena je i posebna verzija sajta za mobilne telefone, a vesti “24 sata” iz grada, zemlje, sveta, ekonomije, šou biznisa... mogu se naći i na društvenim mrežama Fejsbuk i Tviter.\nUČESNICI UNIVERZIJADE ZADOVOLJNI USLUGAMA POŠTE\nPredsedavajući Organizacionog komiteta Univerzijade Beograd 2009. – Božidar Đelić i Goran Ćirić, generalni direktor Javnog preduzeća PTT saobraćaja „Srbija” (pridruženi član Asocijacije medija), posetiti su na završetku Univerzijade poštu u Univerzitetskom naselju „Belvil”.\nU susretu sa PTT radnicima, koji su pokazali izuzetnu profesionalnost u kvalitetnom usluživanju učesnika Univerzijade poštanskim servisima Đelić je zahvalio Pošti Srbije i na važnom logističkom doprinosu u uspešnoj organizaciji 25. letnjih univerzitetskih igara. Goran Ćirić je ocenio da je otvaranje pošte u „Belvilu” bio dobar poslovni potez i da su korisnicima na ovom mestu na raspolaganju jednako dostupni i tradicionalni i moderni servisi.\nU MAJU NAJSLUŠAJNIJI RADIO S\nPrema najnovijim istraživanjima iz maja 2009. godine Radio S je bio ubedljivo najslušanija radio stanica u Srbiji sa šerom od 12,31.\nDrugo mesto pripalo je radio stanici B92 sa šerom 8,87, a zatim slede Radio Beograd I program (6,61), Radio Roadstar (3,94) , Radio Index (2,69) , Radio Pink (2,67) ….\nSTARTOVAO „STORY WOW“\nIzdavačka kuća Adria Media Serbia (član Asocijacije medija) pokrenula je Story WoW! – prvi magazin u Srbiji i regionu koji se bavi totalnim transformacijama poznatih. Story WoW! na 116 stranica donosi modne, stilske, estetske, pa i hirurške eksperimente domaćih javnih ličnosti u jedinstvenom konceptu koji nikoga neće ostaviti ravnodušnim.\nU prvom broju, kako saopštavaju iz redakcije „u do sada neviđene estetske eksperimente“ upustili su se Goca Tržan, Iva Štrljić, Jelena Karleuša, Ognjen Amidžić.... Storz WoW će izlaziti kvartalno, a cena ovog magazina je 169 dinara.\nTELEKOMOVE PREMIJERE NA UNIVERZIJADI\nNašoj zemlji je posle Univerzijade ostala vredna infrastruktura. Renovirana su 53 objekta, „Marakana“ napokon ispunjava sve uslove za najkvalitetnija atletska takmičenja, a Beograđani su već počeli da koriste uređena plivališta na Košutnjaku i Tašmajdanu.\nSvoju primenu posle Univerzijade, imaće i celokupan telekomunikacioni sistem, čija je izgradnja bila poverena kompaniji Telekom Srbija (pridruženi član Asocijacije medija). Kako je istakla Milica Amidžić, direktorka PR Sektora Telekoma Srbija „to je bila naša ideja vodilja kada smo se odlučivali za podršku Univerzijadi. Sada, posle Univerzijade, sa velikim zadovoljstvom možemo da kažemo da je sve funkcionisalo besprekorno, počev od akreditacija takmičara, televizijskih prenosa i sistema prebrojavanja glasova”. Prema njenim rečima, učesnici ove velike manifestacije su premijerno koristili nove servise Telekoma Srbija zasnovane na IP tehnologiji, kao što su IP CENTREX i širokopojasni telefonski priključak (IP telefon), a posebno je značajna činjenica da će svi ovi servisi uskoro biti dostupni i drugim korisnicima širom Srbije.\n„MAMA“ PARK NA ADI CIGANLIJI\nU organizaciji magazina „Mama“ i JP Ada Ciganlija početkom jula je na Adi Ciganliji otvoren MAMA park. U ime redakcije magazina MAMA prisutne i saradnike, koji će narednih nedelja učestvovati u radu parka, pozdravila je Olivera Stefanović Stanković istakavši da je magazin MAMA ponovo iskoračio sa svojih stranica pomažući roditeljima da u vreme letnjih odmora pronađu idealno mesto za zabavu i edukaciju svojih mališana. MAMA park je deo zelene površine na Adi, u blizini najposećenijeg dečijeg igrališta, iza restorana Jezero. MAMA Park će biti otvoren do 30. avgusta u periodu od 10 do 20 časova, s tim što će biti organizovane svakodnevne aktivnosti u periodu od 10 do 12 časova i od 17 do 19 časova radnim danom, a vikendom i u vremenu od 14 do 16 časova. Deca i roditelji će svakodnevno moći da učestvuju i uživaju u raznim aktivnostima: školi crtanja, plesnoj školi, jogi, školi engleskog jezika, kreativnim radionicama, ekološkim patrolama, fitnes programima, porodičnim masažama, vežbama za trudnice. O detaljima iz programa tokom jula i avgusta, roditelji će moći da se informišu na sajtu: www.mamapark.rs.\nDELTA INVESTIRA 4,5 MILIONA EVRA\nKompanija Danubius Novi Sad, deo poslovnog sistema Delta Holdinga (pridruženi član Asocijacije medija), obavestila je javnost o nastavku modernizacije svoje proizvodnje kupovinom najsavremenijeg mlina u širem regionu i jednog od najkvalitetnijih u Evropi. Kapaciteta prerade 300 tona pšenice na dan, predstavlja jedno od najnaprednijih tehnoloških rešenja u ovoj oblasti, zbog čega se može reći da njegovo instaliranje u Danubiusu predstavlja prekretnicu u razvoju mlinske industrije u Vojvodini, odnosno Srbiji. Investicija u novi pogon vredna je oko 4,5 miliona evra. Novo postrojenje je potpunosti kompjuterizovano. Iako se prostire na sedam spratova, celim pogonom komforno upravlja jedan operater. Karakteriše ga izuzetno visok nivo sanitarne zaštite, najviši ekološki standardi i izuzetna energetska efikasnost. Otkako je Danubius 2006. godine postao deo Delta Agrara, u ovu kompaniju investirano je više od 6 miliona evra, čime su gotovo ispunjene investicione obaveze na koje se u privatizaciji obavezao novi vlasnik.\nNIJE BILO (VIŠE) PRISLUŠKIVANJA\nČelnici News International, britanskog ogranka medijske imperije Ruperta Mardoka oštro su opovrgli tvrdnje iznete u dnevniku “The Guardian” da je veći broj zaposlenih u ”News of the World” bio upleten u aferu prisluškivanja mobilnih telefona na osnovu čega su objavljivane “eksklutivne” informacije. Istovremeno sa demantijem čelnika News of the World stiglo je i saopštenje istražnih organa da ovim povodom neće biti daljih istraživanja. Ceo slučaj iniciran je još 2006. godine kada su uhapšena dvojica saradnika News of the World, a aktuelizovan je nedavnim pisanjem “The Guardiana” o milionskim isplatama Mardokove kompanije prisluškivanima kako bi odustali od eventualnih tužbi.\nBESPLATNA LOKALNA KONKURENCIJA\nDvonedeljne novine koje su pokrenule lokalne vlasti londonske četvrti Burking and Dagenham koštaće nedeljnike namenjene ovoj oblasti ni manje ni više nego 250.000 funti prihoda od oglasa. Novopokrenuti dvonedeljnik “The News” koštaće sve zajedno 568.000 funti na godišnjem nivou, ali su lokalne vlasti već izjavile da će uprkos ovakvom trošku uštedeti oko 250.000 funti poreskih obveznika kroz smanjenje izdvajanja za oglašavanje u magazinima kompanije Archant – “Burking and Dagenham Post” I sestrinskom izdanju “The Recorder”. Novi dvonedeljnik biće štampan u 90.000 primeraka od kojih će 70.000 biti distribuirano u domove ovog regiona, 12.000 lokalnim firmama, 5.000 preko specijalno postavljenih štendera na javnim mestima i 3.000 u zgradi lokalne samouprave.\nNJUJORK TAJMS SVE BLIŽI ODLUCI O NAPLATI ONLAJN SADRŽAJA\nKompanija The New York Times sve je bliža odluci da počne sa naplatom onlajn sadržaja, koje plasira na adresi nytimes.com. Upravo je u toku anketa među pretplatnicima na temu stavova o tome da mesečna pretplata na sve sadržaje plasirane na ovom websajtu bude pet dolara. Inače sada je pristup svim člancima, blogovima i ostalim multumedijalnim sadržajima – besplatan. Kada je reč o ukupnom prihodu ostvarenom po osnovu digitalnog oglašavanja ove kompanije od 352 miliona dolara, ostvarenih tokom 2008. godine 237 miliona je stiglo po osnovu oglašavanja u okviru novinskog sajta.\nBRITANIJA: SARADNJA SUDOVA I LOKALNIH MEDIJA\nPisarnice sudova širom Engleske i Velsa ohrabrene su da lokalne novine što ažurnije obaveštavaju besplatnim e-mail porukama o sudskim aktivnostima, odnosno zakazanim suđenjima. Cirkularnim pismom upućenim iz Kraljevskog sudskog ureda, sudovi se ohrabruju da uz “odgovarajuće zdravorazumske mere sigurnosti” snabdevaju medije podacima i obezbede što aktivnije praćenje sudskih procesa. Razlog ovakvoj preporuci leži u uverenju vlade da će veća pomoć medijima pri izveštavanju o sudskim procesima povećati poverenje građana u pravni sistem, a istovremeno se odgovara i na zahtev Evropske konvencije da pravni postupci budu dostupni javnosti.\nMEDIASET U PROBLEMIMA\nKompanija “Mediaset” – kamen temeljac medijske imperije italijanskog premijera Silvija Berluskonija suočava se sa problemima koje donosi svetska ekonomska krirza. Kompanija beleži značajan pad profita pa samim tim i vrednosti deonica u rukama investitora, među kojima je najveći Fininvest – Berluskonijeva porodišna firma. Prema najnovijim podacima u odnosu na godinu dana ranije vrednost deonica je opala za osam procenata.\nU NEMAČKOJ KRIZA NE UGROŽAVA ONLAJN OGLAŠAVANJE\nUkupan prihod od onlajn oglašavanja u Nemačkoj tokom prvih šest meseci 2009. godine porastao je za 9,5 procenata dostigavši iznos od 734 miliona evra. Dok prihodi od onlajn oglašavanja rastu, oni u klasičnim medijima u istom periodu beleže pad od 3,3 odsto i dostigli su ukupan iznos od 9,8 milijardi evra. Sa padom od čak 15,6 procenata najveći pad prihoda od oglasa među klasičnim medijima beleže u prvom polugođu 2009. godine magazine, dok je pad prihoda kod tv samo 0,4 odsto, a u dnevnim novinama 0,8 odsto.\nRECKITT DIGITALNO MENJA PROFIL\nJedan od najvećih svetskih proizvođača roba široke potrošnje, kompanija Reckitt Benckiser nezadovoljna je kako prepoznatljivošću korporativnog brenda tako i redizajniranog kompaijskog loga. Da bi promenili odnos kupaca marketinški stručnjaci kompanije opredelili su se za globalnu digitalnu marketing kampanju. Realiovaće je preko tzv. Socijalnih mreža Facebook i LinkedIn, ali i multinacionalnih onlajn oglasnih mreža. Kao ciljna grupa utvrđeni su potencijalni kupci od 22 do 32 godine, a odluka o pokretanju digitalne kampanje doneta je na bazi procene da će poruke lansirane putem interneta do njih doći brže od onih lansiranih preko klasičnih mesija.\nI U FRANCUSKOJ RASTE PRIHOD OD ONLAJN OGLAŠAVANJA\nPrihod od onlajn oglašavanja u Francuskoj tokom prvih šest meseci 2009. godine povećan je za šest procenata i dostigao je iznod od 1,01 milijardu evra. Prema predviđanjima stručnjaka, web će biti jedini medij koji će u Francuskoj tokom 2009. godine zabeležiti rast prihoda od oglasa. Pretpostavlja se da će taj rast biti između pet i šest odsto na nivou cele godine.\nIZVESNO PLAĆANJE ZA VESTI SA NOVINSKIH SAJTOVA\nUrednik Fajnenšel tajmsa, Lionel Barber smatra da će u periodu od godinu dana skoro svi novinski i ostali sajtovi posvećeni vestima i drugim informativnim sadržajima početi da naplaćuju pristup informacijama. Uveren je da je to samo pitanje vremena, a da je najveća prepreka na tom putu vreme neophodno za konstruisanje platforme za naplatu ove vrste usluge. Iako je konstruisanje ovakvih, efikasnih, platformi još u vazduhu Barber je uveren da će praktično sve novinske kompanije preći na naplatu informacija. Websajt Fajnenšel tajmsa, FT.com ima skoro 1,3 miliona registrovanih besplatnih korisnika i oko 110.000 korisnika koji plaćaju pretplatu kako bi mogli da koriste i posebne sadržaje.\nPROTESTI ZBOG IZRAELSKE TURISTIČKE KAMPANJE\nBritansko regulatorno telo za oglasne standarde (Advertising Standards Authority) bilo je primorano da donese odluku o zabrani poster kampanje Izraelskog turističkog ureda, koja je pozivala na letovanje u ovoj zemlji. Buru protesta izavao je plakat Vladinog turističkog ureda na kome je objavljena mapa Izraela koja je obuhvatala I teritoriju Zapadne obale, Gaze i Golanske visoravni. Za vrlo kratko vreme britanskom oglasnom regulatornom telu stiglo je više od 400 pritužbi na sadržaj plakata i usledila je – zabrana.


Tvrđava može da zaradi pet miliona evra\nNOVI SAD - Uprkos tome što Novi Sad godišnje poseti oko 35.000 stranih i 40.000 domaćih turista, zarada od posetilaca je mala. Stručnjaci već godinama upozoravaju da postoje prelepe, ali neiskorišćene turističke lokacije poput Petrovaradinske tvrđave, ali stranci se žale da nema zanimljivih programa, kao ni suvenira.\nNOVI SAD - Uprkos tome što Novi Sad godišnje poseti oko 35.000 stranih i 40.000 domaćih turista, zarada od posetilaca je mala. Stručnjaci već godinama upozoravaju da postoje prelepe, ali neiskorišćene turističke lokacije poput Petrovaradinske tvrđave, ali stranci se žale da nema zanimljivih programa, kao ni suvenira. Proračuni turizmologa pokazuju da samo zbog nepostojanja ulaznica za Tvrđavu i zanimljivih programa grad godišnje propusti da zaradi oko pet miliona evra.\nIako Novi Sad poseti oko 75.000 turista, gradski hoteli nisu puni ni čitavih mesec dana godišnje, pokazuje istraživanje Zavod za statistiku. Bez obzira na to što je Novi Sad sa Petrovaradinskom tvrđavom, festivalom poput „Egzita“, Dunavom i Fruškom gorom prilično privlačan turistima, prema proračunima prethodne gradske vlasti, godišnje se samo zbog današnjeg izgleda Tvrđave gubi ispušta barem pet miliona evra zarade. Nedostatak atraktivnih i interaktivnih sadržaja, kažu stručnjaci, dovoljan je razlog da stranac u naš grad dođe samo jednom, i to na nekoliko sati.\n- Tek ukoliko uzmemo primer Praga koji na obilascima Hradčana godišnje zaradi milione, jer uvek ima turista, vidimo koliko mi na bogatstvu koje predstavalja Petrovaradinska tvrđava sa Podgrađem zapravo gubimo - kaže Anđelija Ivkov-Džigurski, profesorka animacije u turizmu Prirodno-matematičkog fakulteta.\nOna dodaje da ne može sve da se uradi odmah, ali da bi i male investicije imale efekta.\n- Samo uvođenje radionica za izradu suvenira ili kulturno-umetničkog programa zadržalo bi ljude, a i moglo bi da se zaradi nešto novca jer bi svaki turista platio da vidi i učestvuje. Recimo, prikazivanje viteških igara ili sređivanje jednog po jednog hodnika Tvrđave ne predstavlja velike investicije, a ipak bi donosilo neophodan novac za dalja ulaganja. Važno je i voditi računa o adekvatnoj turističkoj signalizaciji, ali i zabraniti saobraćaj i pustiti električni voz koji bi od podnožja vozio turiste na Tvrđavu - objašnjava Anđelija Ivkov-Džigurski.\nPrema proračunima turističkih organizacija, prosečan strani turista koji ujutro stigne u grad i napusti ga uveče, ostavi najviše deset evra, ali ukoliko ga grad zadrži i na prenoćištu zarada na jednom turisti dostiže i 50 evra, pa i više. Prema analizama evropskih turističkih centara, prosečan turista u sređenim gradovima poput Praga, Beča ili Budimpešte za 24 sata potroši oko 120 evra. Kako tvrde turizmolozi, nije problem u štedljivim turistima, već oni jednostavno nemaju gde da ostave novac.\n- Ponudu bi trebalo zasnovati na ambijentalnim vrednosti u koje spadaju staro gradsko jezgro i Petrovaradinska tvrđava sa Podgrađem, Dunavu sa Koviljsko-petrovaradinskim ritom, ali i Fruškoj gori, a sva četiri naša turistička proizvoda su u lošem stanju - kaže docent dr Vladimir Stojanović, profesor Departmana za geografiju, turizam i hotelijerstvo PMF-a.\nCentar grada, objašnjava on, dodatno narušavaju i urbanistički planovi.\n- Nautičari su kategorija koja Novom Sadu može da donese velike prihode, ali zbog nepostojanja marine na Dunavu, u grad staju samo kruzeri, dok se privatne jahte i ne zaustavljaju. Pitanje je koji bi se stranac svojim kolima zaputio u obilazak Fruške gore jer su putevi zaista loši, a o ostalim delovima turističke ponude ne bi trebalo ni govoriti. Sigurno je da možemo da iskoristimo tuđa iskustva, na primer iskustva gradova poput Pečuja ili Segedina, koji su za samo nekoliko godina postali prave atrakcije - kaže docent dr Vladimir Stojanović, profesor Departmana za geografiju, turizam i hotelijerstvo PMF-a.


Vlada TK: Saglasnost za ulaganje sredstava vodnih naknada u oblast vodoprivrede - Akta.ba\nNa današnjoj sjednici Vlada je dala saglasnost na Program ulaganja sredstava vodnih naknada u oblast vodoprivrede u 2020. godini.\n27.10.2020. 14:02 / Izvor: Akta.ba\nNa današnjoj sjednici Vlada je dala saglasnost na Program ulaganja sredstava vodnih naknada u oblast vodoprivrede u 2020. godini. Ovim Programom, u skladu sa nedavnim Izmjenama i dopunama Budžeta TK za 2020. godinu, predviđeno je ukupno 8.650.024,00, što je povećanje za 2 miliona KM, u odnosu na plan prije rebalansa budžeta.\nOd ovog iznosa 4.197.586,25 KM se odnosi na projekte planirane u 2020. godini, 3.133.297,69 KM na prenesene ugovorene obaveze za projekte iz 2019. godine, a 1.319.140,06 KM za projekte za koje je pokrenuta procedura javne nabavke u 2019. godini.\nIzmeđu ostalih, od aktivnosti koje su planirane za 2020. godinu, za posebne aktivnosti upravljanja vodama odnosno finansiranje i sufinansiranje anuiteta i kamata za kredite korištene za projekte vodosnabdijevanja u Gradačcu, Srebreniku, Čeliću, Teočaku i Kalesiji ove godine je planirano 1.192.000,00 KM, a preostala sredstva u iznosu od 3.005.586,25 KM su planirana na poziciji rezerve, te će se o njihovom rasporedu naknadno odlučivati.


Odbrana od poplava u Novom Pazaru: Ekipe na terenu, voda ispravna za piće - Snews\nBy SNews 3. Juna 2019. 134\nŠtab za vanredne situacije Grada Novog Pazara održao je sednicu zbog obilnih padavina koje su uzrokovale izlivanje rijeka u nekim dijelovima grada i saopštio da su kreagovali na vrijeme i da je mehanizacija na terenu.\nNačenik Odeljenja za vanredne situacije, Naser Crnovršanin izjavio je da su gradske službe sa komadantom štaba, gradonačelnikom Nihatom Biševcem, obilazili terene u ranim jutarnjim sati.\n“Pravovremeno smo reagovali, mehanizacija je na terenu, a tamo gde je bilo potrebno dostavljene su vreće sa peskom. Najkritičnije je na reci Jošanici, 1 km uzvodno od stadiona Iskre, gde se reka izlila sa obe strane. Međutim, mašine su već na terenu i postavljene su vreće sa peskom, a u ovom trenutku po gradu je raspoređeno 500 vreća. Slična je situacija i kod reke Raške, kod Hadžibulićkog mosta”, rekao je Crnovršanin.\nOn je, kako navode u saopštenju iz Gradske uprave Novog Pazara, naglasio da najveće problem stvaraju divlji mostovi, te da su zbog njih uvedena dežurstva tokom kojih će mašine biti prirpavne za djelovanje.\nSkrenuta je pažnja da djeca koja prelaze mostove, a naročito divlje uvijek budu u pratnji roditelja.\n“Odmah nakon sednice nastavljamo da obilazimo sve krtitične lokacije. Možemo reći da smo dobro prošli, posebno ako uzmemo u obzir da je u mnogim opštinama u Srbiji uvedena vanredna situacija.”, zaključio je on.\nDirektor JKP “Vodovod i kanalizacija” Hanefija Brničanin je kazao da ovo preduzeće trenutno raspolaže sa dovoljnom količinom prerađene vode i naši potrošači ne osjećaju nikakve problem u snabdjevanju.\nOna je i hemijski i bakteriološki u potpunosti ispravna i može se koristiti za piće.\n“Usled velikih padavina, tokom cele noći, naročito na području Donje Pešteri, došlo je do zamućenja sirove vode. Preradni kapaciteti su svedeni na 60 posto naših kapaciteta. Pratićemo situaciju, ako budu smanjenje količine prerađene vode, uvešćemo restrikcije.”, rekao je Brničanin.\nIz Gradske uprave Novog Pazara navode i da po najavama RHMZ nema najavljenih obilnijih padavina.\nTagovi: Novi Pazar odbrana od poplava Štab za vanredne situacije


Omladinski pogon Archives - Page 4 of 19 - FK Tuzla City\nGolman kadetskog tima pozvan u reprezentaciju BiH\nGolman U17 selekcije Tuzla Cityja Eldin Delalić, pozvan je u reprezentaciju BiH. Selektor U19 reprezentacije BiH Slaven Musa pozvao je na testiranje našeg talentovanog golmana, kako bi se dodatno uvjerio u njegove kvalitete. – Jako sam sretan zbog poziva u reprezentaciju i iskreno se nadam da ću se nametnuti i opravdati poziv, kazao je Delalić….\n8. Januara 2020. 1247 Pregleda\nMlađi pioniri Tuzla Cityja jesenji su prvaci Kvalitetne lige Nogometnog saveza Tuzlanskog kantona. Predvođeni trenerom i bivšim fudbalerom našeg kluba Jasminom Moranjkićem, dječaci do 12 godina u jesenjoj sezoni ostvarili su sve pobjede izuzev jednog remija, te su bili potpuno dominantni u ovoj Ligi. Riječ je o dječacim rođenim 2007. i 2008.godine te jednoj od…\n14. Novembra 2019. 1600 Pregleda\nPioniri “istopili” Čelik u Zenici, remi kadeta\nSelekcija Tuzla Cityja do 15 godina savladala je vršnjake Čelika u Zenici sa visokih 4:0, dok je ekipa U17 remizirala odigravši 2:2. Ponovo je junak meča bio Kasumović koji je zabio he-trik dok je još jedan dodao Lošić. Vedran Kovačević je u ovome susretu izveo ovu postavu: Omerović, Fazlović, Husić, A. Jahić, Kasumović, Sakić, Razić,…\n7. Novembra 2019. 546 Pregleda\nMlađi pioniri uvjerljivi nad Zvijezdom iz Gradačca\nMlađi pioniri ostvarili su uvjerljivu pobjedu nad Zvijezdom iz Gradačca sa 6:0 dok je pionirska selekcija slavila sa 2:1 u okviru Kvalitetne lige NSTK. U trijumfu mlađih pionira pogađali su: Tupajić, zatim je Đukanović postigao dva a Bešić tri gola za ukupnih 6:0. Jasmin Moranjkić je u ovome meču krenuo sa ovom postavom: Rahmanović, Hamzabegović,…\n31. Oktobra 2019. 679 Pregleda


Polaganjem venaca odata počast oslobodiocima od fašizma na Trgu ruskih kadeta u Beloj Crkvi\nsreda, 09 maj 2018 13:38\nU obeležavanju Dana pobede nad fašizmom u Beloj Crkvi učestvovao je i Igor Bojko, drugi sekretar Ambasade Ruske Federacije u Beogradu čiji je domaćin bio predsednik opštine Darko Bogosavljević. Brojne delegacije položile su vence i cveće na spomenik vojnicima Crvene Armije, oslobodiocima Bele Crkve.\nVence i cveće na na spomen kosturnicu na Trgu Ruskih kadeta položili su predstavnici opštine, Ruske Federacije, društva srpsko - ruskog prijateljstva, učenici Tš „Sava Munćan“, OO Komunističke partije, Crvenog krsta i SUBNOR-a opštine Bela Crkva.\n- Dragi prijatelji, velika mi je čast što sam u ime Ambasade Ruske Federacije danas u Beloj Crkvi da zajedno proslavimo Dan pobede, ili kako mi u Rusiji kažemo - Dan pobede u velikom otadžbinskom ratu. Danas imamo još jedan razlog da se setimo da Rusija i Srbija imaju zajedničku istoriju i da smo zajedno pobedili fašizam. Vojnici Crvene armije i Jugoslovenske narodnooslobodilačke armije pobedili su najveće zlo i time postavili temelje današnje savremene Evrope. Na nama je da damo doprinos njihovoj pobedi, da posećujemo grobove, čuvamo uspomenu na njih i da ne dozvolimo nove pojave fašizma. Drago mi je da vidim mlade i poručujem im da samo onaj ko zna svoju prošlost, ima budućnost. Čestitam vam praznik i neka je večna slava poginulima, rekao je Igor Bojko drugi sekretar Ambasade Ruske Federacije u Beogradu.\n- Zahvaljujem našem dragom gostu Igoru Bojkovu i pozdravljam sve okupljene koji su došli da odaju poštu poginulima i pokažu da poštuju tradiciju Narodnooslobodilačke borbe. Danas ceo svet obeležava Dan pobede nad velikom nesrećom koja je zadesila i nas ovde. Kao što je rekao naš gost, svako od nas i sve škole treba da neguju tradiciju i da nikada ne dopustimo da senka zaborava padne na žrtve Drugog svetskog rata. Želim vam dobro zdravlje, uspeh i mir, rekao je Darko Bogosavljević predsednik opštine Bela Crkva.\nDruštvo srpsko-ruskog prijateljstva već godinama održava veze između dva bratska naroda. U Beloj Crkvi živi tridesetoro potomaka rusa, a “Memorijalnu kadetsku sobu” u kući porodice Kasteljanov poseti svaki gost iz Rusije.\nNa obeležavanju Dana Pobede nije na žalost bio ni jedan učesnik Drugog svetskog rata, a samo ih je još desetoro živih.\nViše vesti iz ove kategorije: « “Iz Rusije s' ljubavlju” koncert gostiju iz Uvarova Kadetski prvak Srbije u plivanju, proplivao je u Beloj Crkvi »


24. Dec 2000 16:00 (GMT+01:00)\nSvetske agencije o parlamentarnim izborima u Srbiji\nMiloševiću oduzet i poslednji nivo vlasti\nAsošijeted pres: Kompletirana revolucija. ARD: DOS će sprovesti reforme\nBEOGRAD - Vodeće svetske agencije posvetile su veliku pažnju parlamentarnim izborima u Srbiji, ocenjujući da je Srbija na izborima jasno stavila do znanja da podržava reforme i uklanjanje poslednjih ostataka režima bivšeg predsednika SRJ Slobodana Miloševića.\n"Srbija je danas, na izborima za parlament, jasno glasala za reformiste (predsednika SRJ Vojislava) Koštunice", piše agencija Frans pres i dodaje da su "izbori imali za cilj da se povuče definitivna granica sa godinama Miloševića".\nŠta kaže Moskva\nElektronska glasila u Moskvi konstatuju da su parlamentarni izbori u Srbiji završeni očekivanom ubedljivom pobedom Demokratske opozicije Srbije. DOS je dobio oko dve trećine mandata u srpskom parlamentu, što će ovoj političkoj grupaciji omogućiti da sama osnuje vladu i donosi odluke kvalifikovanom većinom glasova, ističe Ruska državna televizija i radio, pozivajući se, uglavnom, na agencijske izveštaje. Agencija ITAR-TASS u izvešaju svojih dopisnika iz Beograda ukazuje na ubedljivu pobedu DOS-a i navodi da je drugoplasirana Socijalistička partija Srbije izgubila, u odnosu na septembarske izbore, oko 20 odsto glasova.\nAgencija Rojters piše da su Srbi na izborima "masovno glasali za izbacivanje partije" bivšeg predsednika SRJ Slobodana Miloševića iz vlade Srbije i "oduzeli joj poslednji nivo vlasti".\nAsošijeted pres navodi da su izbori Koštunici "dali priliku da kompletira revoluciju koja je pokrenuta kada je pobedio Miloševića na izborima za predsednika SRJ 24. septembra. "Pobeda DOS-a dovešće neizbežno do odlaska poslednjih Miloševićevih saveznika koji se još nalaze na važnim mestima u državi, pre svega u moćnoj srpskoj policiji", ocenjuje AFP.\nAgencije ipak upozoravaju da su izbori pokazali da u Srbiji još ima nacionalizma na šta, prema njima, ukazuje neočekivani ulazak u parlament Stranke srpskog jedinstva.\nAgencija AP ocenjuje da je "najveći gubitnik na izborima Jugoslovenska levica, partija Miloševićeve žene Mirjane Marković, koja je osvojila manje od jedan posto glasova", ali i da je Srpski pokret obnove doživeo "izborni debakl".\nSvuda, na Kosovu kao i u ostatku Srbije, izbori su protekli u opuštenoj atmosferi, o čemu je posvedočilo i 12.000 posmatrača CeSID-a kao i 300 drugih domaćih posmatrača", navodi agencija Frans Pres.\nBritanski listovi u svojim izveštajima sa izbora u Srbiji najviše pažnje posvećuju sudbini Slobodana Miloševića posle, kako predviđaju, izbornog poraza njegove Socijalističke partije Srbije.\nListovi napominju, kako prenosi radio Bi-Bi-Si u emisiji na srpskom jeziku, da su Slobodan Milošević i njegova supruga Mirjana bili među prvim biračima na svom biračkom mestu na Dedinju, gde su došli, kako primećuje Sunday times, u pratnji samo pet telohranitelja, za razliku od pedeset, koliko ih je pratilo na prethodnim izborima.\nGrci o nama\n"Zeleno svetlo za Koštunicu" naslov je teksta u grčkom dnevniku "To vima" u kojem se ističe da će izborni poraz Miloševićevih pristalica omogućiti novom jugoslovenskom predsedniku i bloku partija DOS, koje on predvodi, da nastave sa započetom demokratizacijom i ekonomskim reformama.\n"Atens news" je preneo ocenu da je glasanje Srba na Kosovu bilo simboličan gest sa ciljem da se pokaže da je ta pokrajina, koja je sada pod kontrolom Ujedinjenih nacija, i dalje deo Srbije. Prema procenama koje su objavili grčki mediji u parlamenat Srbije će, uz DOS, sigurno ući socijalisti i radikali. Uz podsećanje da će novi premijer biti Zoran Đinđić, "To vima" ističe da je on najavio odlučnu borbu protiv korupcije i oživljavanje ekonomije.\nSunday telegraf piše da je okupljenim novinarima Milošević samo poželeo srećnu novu godinu. Za razliku od Miloševića, piše dalje, predsednik Koštunica se opušteno prošetao do svog biračkog mesta, dok su ga komšije pozdravljale sa balkona.\nIndipendent on sunday prenosi i izjavu Zorana Đinđića da je Miloševića već trebalo uhapsiti, i da je, kako kaže, uvredljivo to što se on još pojavljuje u javnosti.\n- Prevremeni parlamentarni izbori u Srbiji bili su sledeći korak ka evropskoj normalnosti koja je decenijama Srbima skrivana, ocenjuje danas bečki dnevnik "Kurir".\n"Najveća opasnost za savez 18 stranaka preti iz njegovih redova. Raspad politički i društveno potpuno različitih stranaka je očigledno neizbežan. Takođe i neslaganja između političkog stratega Zorana Đinđića i Koštunice ugrožavaju opstanak DOS-a", ocenjuje bečki "Kurir" dodajući da republičkim izborima opozicija sada preuzima vlast i na republičkom nivou, kako se naglašava, "odlučujuću centralu moći".\nBritanski elektronski mediji preneli su ocene međunarodnih posmatrača da tokom glasanja nije bilo ozbiljnijih problema i da je u osnovi izjašnjavanje "bilo fer i slobodno".\nGrađani Srbije su poklonili puno poverenje DOS-u, izbornoj koaliciji za koju tek sada počinje vreme teških iskušenja, s obzirom na nagomilane probleme u zemlji koja je više od jedne decenije išla pogrešnim putem, ocenjuje nemačka televizija komentarišući nezvanične rezultate vanrednih parlamentarnih izbora u Srbiji.\nPrvi i drugi program televizije ARD i ZDF, u svojim izveštajima iz Beograda, ističu uverenje da će DOS sigurno uspeti da sprovede najavljenu temeljitu reformu države i društva, ali da je mnogo manje sigurno da će uspeti da dovoljno brzo doprinese značajnoj promeni kvaliteta života u zemlji potpuno ruinirane ekonomije.\nSarajevska štampa piše da će pobeda DOS-a "označiti konačni pad režima Slobodana Miloševića". Televizija Republike Srpske, koja se prati i u Federaciji Bosne i Hercegovine, imala je specijalnu emisiju pod naslovom "Jugoslavija danas", a u kojoj je prikazan ukupan tok izbora u Srbiji.\nPrivatna televizija N-TV komentariše sudbinu SPO i njegovog lidera Vuka Draškovića. "Izborna katastrofa SPO, nekada najjače opozicione partije, predstavlja zdravo upozorenje liderima DOS-a da je vreme harizmatičnih lidera zauvek prošlo, te da će građani od sada meriti političare prema delima, a ne rečima", ocenjuje televizija N-TV.\nItalijanski mediji javljaju o ubedljivoj pobedi koalicije Demokratske opozicije Srbije na parlamentarnim izborima u Srbiji i naglašavaju da je time "završena Miloševićeva era".\nRimski dnevnik "Republika" u naslovu izveštaja na celoj strani podvlači da je "glasanjem na izborima 'ukinut' Milošević" i da sada, posle velikog izbornog uspeha, "koji je ipak bio manji od očekivanog, bivša srpska opozicija može da formira svoju vladu u Srbiji i preuzme nadzor nad bankama, policijom, državnom televizijom i listovima, javnim preduzećima - drugim rečima nad čitavim ustrojstvom vlasti koju je deset godina u svojim šakama držao bivši režim".\nŠpanski mediji javljaju o"potpunoj pobedi" Demokratske opozicije Srbije na parlamentarnim izborima i naglašavaju da je time "definitivno okončana vlast klana Milošević".\nMadridski dnevnik "Mundo" na naslovnoj strani javlja o "potpunom porazu klana Miloševićevih" i prenosi izjavu "budućeg srpskog premijera" Zorana Đinđića da će sad "uslediti sve ekonomske i pragmatične promene koje će dovesti do istinski kvalitetnog života u Srbiji".\n- Prioriteti nove republičke vlade biće ustanovljavanje pravne države i izlazak iz ekonomske krize, istakao je budući srpski premijer Zoran Đinđić u izjavi za Bugarsku nacionalnu televiziju, povodom vanrednih parlamentarnih izbora u Srbiji. Bugarski elektronski mediji ocenili su da su izbori u Srbiji prošli bez velikih iznenađenja i da rezultati pokazuju da će biti ispunjena očekivanja.\nSpecijalni izveštači elektronskih medija iz Beograda naglašavaju da će DOS imati dvotrećinsku većinu u srpskom parlamentu i time mogućnost da menja republički ustav.\nPrema prvim komentarima bugarskih izveštača, pravu katastrofu na izborima doživeli su Srpski pokret obnove i Jugoslovenska levica.\nSkopski elektronski mediji, objavljujući prve, nezvanične rezultate parlamentarnih prevremenih izbora u Srbiji, ističu da su oni bili očekivani, odnosno da su samo potvrdili volju naroda izraženu u septembru, prilikom biranja predsednika SRJ, poslanike Savezne skupštine i lokalne vlasti.\nPriredila S. Jovović


ŽELE DA ZAPALE BALKAN KAO I PRE 80 GODINA: Englezi nas ponovo guraju u rat! | Afera\nŽELE DA ZAPALE BALKAN KAO I PRE 80 GODINA: Englezi nas ponovo guraju u rat!\n14. марта 2019. Srećko Milovanović 1 Comment\nEnglezi nam opet rade o glavi – njihovi špijuni izvode specijalne akcije protiv naše države, a i zvanična politika te države govori u prilog tome da žele da zapale Balkan podrškom sumanutim zahtevima kosovskih Albanaca.\nTo i ne čudi, s obzirom na to da Britanci, kako objašnjavaju naši sagovornici, očigledno žele da skrenu pažnju sa svog haosa i prenesu ga u tuđe dvorište, pokušavajući pri tom da dokažu da su i dalje sila!\nBritanska premijerka Tereza Mej pretrpela je pre dva dana drugi teški poraz u Parlamentu u vezi sa sporazumom o povlačenju iz EU, čime se otvorio prostor za ekonomski štetan Bregzit, bez tranzicionog sporazuma. I pored mora svojih problema, Velika Britanija podržava samoproglašenog premijera Kosova Ramuša Haradinaja i ne osuđuje sulude poteze Prištine. To je juče potvrdio i šef srpske diplomatije Ivica Dačić.\n– Velika Britanija, po našem mišljenju, hrabri Haradinaja da ne ukine takse. Ne sviđa im se ideja o kompromisu i ne sviđa im se što nisu vodeći faktor. Ne razmišljaju da treba da se reši to pitanje. Predlažu rešenja koja podrazumevaju da treba da priznamo Kosovo u okviru postojeće granice i da sever Kosova ima široku autonomiju – rekao je Dačić.\nPrema rečima pouzdanog izvora iz bezbednosnih krugova, pripadnici operativne grupe britanske obaveštajne službe MI6 rasporedili su se kako po Kosovu, tako i po Beogradu, gde aktivno učestvuju u nekim operacijama koje izvode i koje koordinišu srpski opozicionari…\nIsti taj izvor naglašava i da je vrlo simptomatično to što su opozicionari pre dva dana zakazali veliki protest za 13. april, na kojem će tražiti odlazak režima, a do pre nekoliko dana taj isti skup su planirali za maj. Indikativno je i to što su se za april odlučili samo nekoliko sati nakon što je predsednik Srbije Aleksandar Vučić rekao da nismo bliže dogovoru u vezi sa KiM, ali da „u aprilu očekuje pomeranje“.\nPotpredsednik SNS-a Milenko Jovanov napominje da se malo šta na ovom prostoru događalo bez uticaja Britanaca, koji, kako kaže, druge ljude, pa i narode koriste uvek kao sredstvo za ostvarenje svog interesa.\n– Tenzije u Britaniji uzrokovane Bregzitom veoma su visoke, ponovo se najavljuje izlazak Škotske iz Velike Britanije, kao i postavljanje pitanja Severne Irske i ponovnog aktiviranja IRA. Čak u nekim analizama provejava bojazan od nekakvog građanskog rata, koji bi bio krajnji rezultat svih tih tenzija i trvenja u britanskom društvu. Zato ljudi koji su kod njih zaduženi da brinu o interesima Britanije verovatno polaze od činjenice da su od rata i stradanja u Britaniji za njih mnogo prihvatljiviji nestabilnost, rat i stradanje na Balkanu. Pre svega jer na sve nas ovde gledaju kao nekakve ljude zaostale u istoriji, čiji životi i nemaju neku vrednost, a i nekakav novi rat na tlu Evrope verovatno bi i zamrznuo pitanje Bregzita i pomerio fokus javnosti sa te teme – kaže Jovanov, navodeći da su Britanci za ostvarenje tog cilja vrlo lako našli saveznike među Srbima.\n– Nažalost, korisnih idiota ovde nikada nije manjkalo i možemo da vidimo kako pojedini ljudi prosto hrle da ovde naprave nestabilnost i haos, od čega će štetu imati samo njihov narod, a korist isključivo neko drugi. Baš zato je važno snažno podržati predsednika Vučića i njegov trud da Srbija očuva mir i stabilnost, kao i da srpski narod ne bude ponovo sredstvo za zadovoljavanje tuđih interesa – rekao je Jovanov za „Alo!“.\n← Pritvor bivšem direktoru EPS, šteta veća od milion dinara!\nODALAMIO DEVOJKU U GLAVU: Uhapšen prijatelj Sergeja Trifunovića! →\nDETALJI HAPŠENJA ZORANA MARJANOVIĆA: Digli ga iz kreveta, Vladimiru i Zorici pozlilo, dan posle nova drama u ulici sa policijom!\nHAOS U SOBRANJU! Talat Džaferi će pokušati da otme ’ključeve’ parlamenta!\nVUČIĆ SPREMA ŽESTOK ODGOVOR: Pre nove godine kreće odlučna i žestoka bitka protiv najkrupnijeg kriminala i korupcije!\nOne thought on “ŽELE DA ZAPALE BALKAN KAO I PRE 80 GODINA: Englezi nas ponovo guraju u rat!”\n14. марта 2019. at 12:37\nengleska pali vatru na balkanu još od 1817, kad su prevarili Karađorđa da pokuša da ponovo pokrene Srbe na ustanak, Miloš je to rešio na svoj način,nažalost otac srbije je to platio svojom glavom .drugi put kad su zajedno sa Austrijom gurnuli atentatore na Mihajla, trći put na berlinskom kongresu kad su stvoreni svi uslovi za sukob Srba i Bugara i sve docnije poznate raddnje,uvek nađu nekoliko lokalnih budala a oni operu ruke, Setite se prvog i srugog svetskog rata,i na kraju Dražu su titu isporučili englezi


20. septembar 2013. Predsednica Odbora za evropske integracije u razgovoru sa izvestiocem Evropskog parlamenta za Srbiju\nPetak, 20. septembar 2013.\nPredsednica Odbora za evropske integracije razgovarala sa izvestiocem Evropskog parlamenta za Srbiju\nPredsednica Odbora za evropske integracije Nataša Vučković razgovarala je danas, u Domu Narodne skupštine, sa izvestiocem Evropskog parlamenta za Srbiju Jelkom Kacinom.\nU razgovoru je bilo reči o ulozi Narodne skupštine i Odbora za evropske integracije u procesu predstojećih pregovora o članstvu Srbije u EU. Zajednički je konstatovano da je potrebno dodatno ojačati ulogu najvišeg zakonodavnog tela u ovom procesu.\nPredsednica Odbora Nataša Vučković obavestila je sagovornika da je u pripremi Nacrt rezolucije kojom će se definisati uloga Narodne skupštine u procesu pregovora sa EU. Ona je ukazala i na značaj dijaloga Narodne skupštine i Vlade u ovom procesu, kao i neophodnost dijaloga vlasti i opozicije. Potrebno je osnažiti ulogu i kapacitete Odbora za evropske integracije i uključiti druge skupštinske odbore u proces praćenja pregovora, dodala je Vučković.\nIstičući značajnu ulogu parlamenata u procesu evropskih integracija, izvestilac Evropskog parlamenta za Srbiju Jelko Kacin rekao je da je potrebno na vreme definisati ulogu budućeg odbora za evropske poslove u Narodnoj skupštini, nakon ulaska Srbije u EU, i dodao da je potrebno prilagođavati domaće zakonodavstvo i pre nego što se otvore pojedina poglavlja pregovora.\nKacin je naveo da će Izveštaj Evropske komisije o napretku Srbije biti povoljan za našu zemlju, dok se Izveštaj Evropskog parlamenta o Srbiji očekuje u januaru ili februaru naredne godine.


RASTA JE STALNO KOD NJE Ana Nikolić se hvali da je smršala, a komšije razvezale jezik i otkrile kako ZAISTA IZGLEDA i ...\nSusedi kažu da pevačici mama i dadilja pomažu oko čuvanja naslednice i otkrivaju da često sa bivšim suprugom i ćerkom ide u šetnju. Pop zvezda Ana Nikolić poslednjih nedelja hvali se na društvenim mrežama kako je dovela liniju u red, a da je to zaista tako potvrđuju svedočenja ...\nKOMŠIJE ANE NIKOLIĆ RAZVEZALE JEZIK! NIŠTA NISI SAKRILI! Smršala je STRAVIČNO, onaj njen dolazi po ćerkicu, a onda je ...\nAna Nikolić poslednjih nedelja hvali se na društvenim mrežama kako je dovela liniju u red, a da je to zaista tako potvrđuju i njene komšije. Komšinica Nikolićeve koja živi tačno preko puta zgrade u kojoj pevačica živi kaže da je zaista oslabila i da fotografije na društvenim ...\nKomšije razvezale jezik!\nKomšije razvezale jezik o Ani Nikolić: Nisu štedeli reči, a da li će im se posle ovog pevačica javiti i biti ljubazna ...\nPop zvezda Ana Nikolić poslednjih nedelja hvali se na društvenim mrežama kako je dovela liniju u red, a da je to zaista tako potvrđuju svedočenja njenih komšija. Ekipa “Scene” posetila je ulicu u kojoj živi popularna pevačica sa ciljem da saznamo kako izgleda njen život u ...


Radnički stvari drži u svojim rukama, dve pobede u poslednja dva kola garantuju ostanak u Superligi Srbije i naredne sezone. Nišlije >> Pročitaj celu vest na sajtu JužneVesti.com << imaju najlakši raspored od svih ekipa koje su u borbi za opstanak i, ukoliko to opravdaju na terenu, neće biti mesta za brigu Meraklija.\nIzabranici trenera Aleksandra Stankovića prethodnih pet mečeva ne znaju za poraz, ali su u samo jednom od tih duela slavili, dok su ostali završeni nerešenim ishodima. Radnički je u prošlom kolu na svom terenu odigrao 2:2 protiv Rada i tako tim iz prestonice ostavio iza sebe u opasnoj zoni.\nSa druge strane, Zlatibor se naredne sezone vraća u Prvu ligu Srbije. Ekipa iz zapadne Srbije je trenutno 18. na tabeli sa 28 osvojenih bodova, a pre ubedljivog poraza od Crvene zvezde u prošlom kolu od 6:1, vezali su trijumfe nad Bačkom i Metalcem.\nU prvom delu sezone Radnički je na Čairu bio uspešniji i slavio sa 2:1, a moraće Nišlije na pobedu da idu i u Užicu, kako ne bi zavisili od ostalih rezultata pred poslednje kolo.\nMozzartSport.com: Uzbuđenje na vrhuncu - još dva kluba ispadaju u Prvu ligu Srbije, zato drhti sedam ekipa\nFudbaleri Radničkog u subotu od 13.30 sati gostuju u Užicu ekipi Zlatibora , u sklopu pretposlednjeg 37. kola Superlige Srbije. Šef stručnog štaba Radničkog Aleksandar Stanković je uoči puta u Užice istakao odličnu atmosferu u timu. -Znamo šta nam je činiti. Moramo da pobedimo i daćemo sve...


Poplave omele proizvodnju struje u RS | ENERGETIKArs.com\nNalazite se na Home » Hidroenergija » Poplave omele proizvodnju struje u RS\nPoplave omele proizvodnju struje u RS\nObjavljeno: 06:30, 27. августа 2014.\nBANJALUKA, Iako su zbog nezapamćeno visokih padavina akumulacije većine hidroelektrana „Elektroprivrede RS“ (ERS) bile daleko iznad prosjeka, trenutni bilans proizvodnje struje je četiri odsto ispod predviđenog plana, zbog nepogoda koje su izazvale poplave na kopovima uglja i termoelektranama sistema ERS.\nPotvrđuju ovo iz stručnih službi ERS i objašnjavaju da je najprostiji odgovor na ovakav presjek stanja proizvodnje to da podbačaj koji su napravile termoelektrane sada namiruje proizvodnja hidroelektrana.\nIz ERS su precizirali da je eksploatacija uglja u rudnicima koji su dio ERS površinska, te da iskopima na njima nikako nisu pogodovale ogromne padavine.\n„Pored ovoga, rudarska mehanizacija, naročito iz RiTE Ugljevik, bila je angažovana na sanaciji posljedica poplava, što se takođe odrazilo na proizvodnju“, navode u ERS.\nOni su rekli i to da su prilikom remonta generatora u TE Ugljevik uočena ozbiljnija oštećenja, tako da je produžen remont, a što se značajno odrazilo na proizvodnju u TE Ugljevik.\nIz ERS navode da je zaključno sa krajem prošle sedmice ukupno u svim sistemima ERS proizvedeno 3.450 gigavat-časova električne energije, što je navedenih četiri odsto ispod plana, ali su dodali kako se nadaju da će do kraja godine realizovati predviđeni plan proizvodnje.\nPadavine koje su bile veoma obimne u nekim vremenskim intervalima i neravnomjerno raspoređene, praćene elementarnim nepogodama, značajnije su uticale na povećanje proizvodnje u sistemu Trebišnjice, i to prije svega zbog velike akumulacije Bileće, koja može zadržati veću količinu vode, te se može njom upravljati, kažu u ERS.\n„Ove godine je u sistemima ERS planirana proizvodnja 5.622 gigavat-časa struje, a ovaj plan se zasad ostvaruje sa 96 odsto“, precizirali su iz ERS.\nIpak, oni navode da s obzrom na nivo akumulacije Bileća, u uslovima stalnog rada termoelektrana, očekuju da će se ispuniti plan proizvodnje.\nIz ERS su na kraju dodali i podatak da je u HE Višegrad zabilježen dotok ispod plana, te da ovaj kapacitet bilježi manji podbačaj plana.\nIz Hidroelektrana na Vrbasu kažu da su zbog ogromnih kiša koje su pale u ovoj godini već sada premašili prošlogodišnji nivo proizvodnje.\nŽeljko Stipanović, izvršni direktor Hidroelektrana na Vrbasu, kaže da će prema sadašnjim procjenama HE na Vrbasu ostvariti za 15 odsto veću proizvodnju u odnosu na plan.\n„Ovo znači da ćemo u odnosu na 274 gigavat-časa, koliko smo planirali u 2014. godini, proizvesti 306 gigavat-časova“, kaže on.\nStipanović je podsjetio da je sasvim sigurno da će ogromni prilivi u akumulacije HE na Vrbasu uticati na jednu od najvećih realizacija proizvodnje ovog preduzeća ikada.\nIz ERS su podsjetili da je „Elektroprivreda RS“ prošle godine zabilježila rekordnu proizvodnju, najveću od osnivanja ERS, te da su tada proizvedena 6.364 gigavat-časa električne energije.\nProdaja struje blago niža od plana\nKako su proizvodnja i potrošnja u 2014. godini približno jednake planiranim za ovu godinu, tako je i prodaja na slobodnom tržištu na nivou neznatno nižem od plana, kažu u „Elektroprivredi RS“.\nOni preciziraju da će, prema očekivanjima, do kraja godine realizovati prodaju 1.624 gigavat-časa na slobodnom tržištu.\n„Bilansni viškovi se prodaju na slobodnom tržištu, a zavise od ukupne proizvodnje električne energije u RS i potrošnje“, navedeno je iz „Elektroprivrede RS“.\nIz ERS su dodali da je potrošnja električne energije tokom ljetne sezone na nivou plana, odnosno za oko dva odsto veća u odnosu na prošlogodišnju u istom periodu. Nezavisne novine\nTags: banja luka,elektroprivreda rs,hidroelektrane,republika srpska,struja,ugljevik


Piše Željko Pantelić: Poslednji Berluskonijev bal\nSvet Autor:Željko Pantelić14. jul. 202107:26\nU godini kada su Azuri igrali finale Evrospkog prvenstva, Mateo Beretini postao prvi Italijan koji se plasirao u finale Vimbldona, premijer Mario Dragi se nametnuo kao lider slobodne Evrope, Maneskin trijumfovao na Evroviziji, a Italbasket bacio u očaj Srbiju, košarkašku naciju po antonomaziji, Silvio Berluskoni kuje planove da u velikom stilu završi svoju karijeru, tamo gde je obećao svom ocu, na Kvirinalu.\nBerluskoni se vraća ove nedelje u Rim s ciljem da na terenu proveri šanse da realizuje planove da postane predsednik republike. Višestruki premijer Italije nije nikada krio da mu se sviđaju nemoguće misije, bez obzira da li se radilo o biznisu, sportu, politici ili drugim “nestašnim” aktivnostima po kojima je posto planetarno poznat.\nSledećeg 3. avgusta počinje period u kome parlament ne može da bude raspušten dok ne izabere novog predsednika. To je dobra vest za premijera Dragija ali i za Berluskonija. Sa aktuelnim sastavom parlamenta i delagatima iz italijanskih pokrajina i autonomnih provincija koji imaju prava glasa u plenumu, šanse Berluskonija su, kako sam tvrdi, u ovomo momentu između 10 i 15 odsto da postane predsednik.\nSilvio je navikao da mu se podsmevaju iza leđa ili da mu se čak smeju u lice. Advokat Đani Anjeli nije uspeo da zaustavi smeh kada mu je tadašnji predsednik Milana i vlasnik Medijaseta saopštio da će ući u politiku, pobediti na izborima i postati premijer. Snaga Berluskonije je uvek bila u tome što su ga drugi potcenjivali i smatrali ga prodavcem magle, šarlatanom koji se obogatio malo uz pomoć sreće, malo uz pomoć korupcije, malo uz pomoć mafije.\nZdravlje italijanskog lidera nije najbolje već duže vreme, ali mu je ideja da se popne na Kvirinal dala novu limfu i udahnula novu snagu. Ko ima stalne kontakte sa njim tvrdi da od kada je otišao iz Palate Kiđi, pre deset godina, nije bio tako oran i motivisan za politiku i akciju.\nBivši italijanski premijer i šef diplomatije Lamberto Dini je u više navrata svedočio da mu je lično Berluskoni rekao 1994.godine, kada su prolazili pored Kvirinala, da je njegov životni cilj da stigne do rezidencije predsednika republike a ne da ostane u Palati Kiđi (sedište premijera Italije).\nNa poslednjim konsultacijama sa predsednikom Serđom Materelom oko imenovanja Marija Dragija za mandatara italijanske vlade, Berluskoni nije propustio priliku da u svom stilu da par saveta kako bi trebalo opremiti nameštajem salone na Kvirinalu: “Ionako, treba da provedem tu par godina, ne više..”, prokomentarisao je malo u šali a više u zbilji Silvio.\nIdeja o “federalizaciji” Forca Italije i Lige Matea Salvinija, ili stvaranje jedinstvene partije, se interpretira kao igra u kojoj oba lidera žele da “iskoriste” onog drugog za krajnje pragmatičan cilj: Berluskoni bi da se postane predsednik a Salvini premijer. Nije isključeno da im se ispuni želja i da ih vidimo u 2023. godini na Kvirinalu i Palati Kiđi, što je noćna mora za italijansku levicu, ali i za saveznike u EU i NATO.\nBerluskoniju je neophodna podrška celog političkog spektra od centra do kranje desnice da bi mogao da se domogne Kvirinala i zato je savezništvo sa Salvinijem “conditio sine qua non”. Za ostarelog vođu Forca Italije funkcija predsednika je i polisa osiguranja za mirnu starost, budući da mu samo ona garantuje imunitet u seriji sudskih procesa koji se i dalje vode protiv njega.\nNa drugoj strani, sve nestrpljiviji lider Lige se uplašio Đorđe Meloni koja je u roku od samo dve godine preokrenula potpuno raspored snaga na političkoj panorami. Melonijeva je od partije Musolinijevih i Almiranteovih nostalgičara, nikle na pepelu nekadašnje Nacionalne alijanse, koja se lomila oko izbornog praga, napravila najjaču političku stranku po poslednjim istraživanjima javnog mnjenja. Braća Italije su od poslednjih izbora za Evropski parlament pre dve godine gotovo učetvorostručili svoje biračko telo: uvećavši ga sa šest procenata na gotovo 22 odsto glasača koji bi, po poslednjim anketama, zaokružili Braću Italije. Meloni je demonstrirala svoju snagu na desnom centru namećući svog kandidat za gradonačelnika Rima, široj javnosti nepoznatog Enrika Miketija, i pored mnogo zvučnijih imena koje su predlagali Salvini i Berluskoni.\nNaslednik Umberta Bosija na ima prostu računicu: budući da mesto premijera pripada stranci ili koaliciji u konglomeratu desnog centra sa najviše glasova na parlamentarnim izborima, on bi u savezu sa Berluskonijem imao gotovo osiguranu nadmoć. Berluskonijeva Forca Italija je sa sedam odsto glasova jezičak na vagi, ne samo za dominantnu poziciju od centra do krajnje desnice, već i za pobedu na parlamentarnim izborima. Paradoksalno, Berluskoni može mnogo više danas da traži od svojih saveznika sa sedam posto glasova nego što je mogao da ih natera da urade kada je on plovio između 30 i 40 odsto podrške u biračkom telu.\nPo nekim grubim računicama Berluskoni ima 476 glasova u plenarnom sazivu parlamentaraca i delegata iz pokrajina i autonomnih provincija koje biraju predsednika republike. Za izbor predsednika je u prvom krugu potrebna dvotrećinska većina koja se na kraju u četvrtom krugu glasanja spušta na apsolutna većina od 505 tzv. velikih elektora.\nLider Forca Italije je veoma oprezan jer je bio svedok kako je Đulio Andreoti “izvisio” 1992. godine iako je već bio viđen na Kvirinalu, a isto je prošao i Berlsukonijeve arhi-neprijetelj Romano Prodi 2013. godine. I u velikoj auli Montečitorija važi pravilo iz Sistinske kapele: ko uđe kao papa izađe kao kardinal.\nBerluskoni je u poslednjih par godina, u kojima je proveo više vremena u bolnicama i na oporavku, uspeo da isplete i obnovi transverzalnu mrežu prijateljstava i kontakata, uključujući čak i veze sa nemačkom kancelarkom Angelom Merkel. Paradoksalno, kako je padala moć Forca Italije i popularnost u biračkom telu, tako je figura Berluskonija postajala sve revalorizovana. Na njegovom primeru je potvrđenon da u politici pet ili sedam može više da vredi od 40 ili 45.\nMatareli ističe mandat 31. januara 2022. godine i aktuelni predsednik je više puta ponovio da neće ići stopama svog prethodnika Đorđa Napolitana koji je popustio pod pritiscima i pristao na drugi mandat iako je tada imao 88 godina. Ideja zagovornika bis mandata Matarele je da on ostane na Kvirinalu do sledećih parlamentarni izbora u proleće 2023. godine i tako omogući novom sazivu da izabere njegovog naslednika, odnosno Marija Dragija.\nAktuelni premijer želi da završi započeti posao u Palati Kiđi do 2023. godine i postavi Italiju na zdrave noge. U slučaju da Dragi definitivno odustane od kandidature, u igru mogu da uđu minstarka pravde Marta Kartabija. Bivša predsednica Ustavnog suda ima veliku podršku estabilšmenta jer je rašireno uverenje da Italija mora da “izađe iz 20. veka” i konačno dobije ženu za predsednicu države. Svoje šanse vidi i Romano Prodi, kao i serija drugih dugovečnih, gotovo besmrtnih političara, među kojima su Đulijano Amato, Pjerferdinando Kazini, Marčelo Pera.\nEvropsko prvenstvoItalijakarijeraMateo Beretinisilvio berluskoni


PRIŠTINA PRIPREMILA REZOLUCIJU Veselji: Srbija počinila genocid nad Albancima, kao nacisti nad Jevrejima | Ekspres.net\nPRIŠTINA PRIPREMILA REZOLUCIJU Veselji: Srbija počinila genocid nad Albancima, kao nacisti nad Jevrejima\nV. M. / Beta\nAd-hok komisija kosovske skupštine pripremila je draft rezolucije kojom će od vlasti u Beogradu zatražiti da “priznaju počinjen genocid” na Kosovu i Metohiji tokom 1998-1999 godine, prenosi RTS.\nU nacrtu se navodi potreba da u Beogradu sarađuju kako bi kaznili kriminalce i nadoknadili načinjenu štetu. To je rezime nacrta rezolucije koji objavljuje prištinski list “Koha ditore”. Nacrt rezolucije, navodi list dalje, sadrži činjenice o srpskim zločinima, pravnu osnovu i nalaze.\n“Govorimo o Međunarodnom sudu koji će suditi i kazniti zločine koje je počinila država Srbija tokom rata na Kosovu. Ti zločini dostižu veličinu genocida. Postoji stotine masakra koje je počinila srpska vojska. Ubijeno je na desetine hiljada civila, među kojima su deca i žene. Na hiljade silovanih žena i milion Albanaca proterano je sa Kosova, u sličnom progonu kao Jevreji u Holokaustu. Ipak, 20 godina nakon rata ne postoji pravda za ove masakre i zločine. Haški tribunal je ostavio nedovršenu pravdu za masakre Srbije na Kosovu. Takođe, međunarodna pravda na Kosovu je potpuno propala”, rekao je Kadri Veselji, a prenosi Koha.\nList prenosi mišljenja bivših saradnika Instituta za istraživanje ratnih zločina, prema kojima u Prištini “imaju dovoljno dokaza da se dokaže genocid Srbije”.\nTags holokaustKadri Veseljiprištinarezolucija o genociduzločini na Kosovu\nDAČIĆ O PRIŠTINSKOJ REZOLUCIJI: Albanci više ne znaju šta čine, malo se samo igraju! TAČI: “Holokaust je osuđen, ali zločini Srbije su nekažnjeni” VESELJI NAJAVLJUJE ODMAZDU: Uskoro tribunal za genocid koji su počinili Srbi na KiM VESELJI FORMIRA SUD ZA ZLOČINE SRBA NA KIM: Srbi, naći ćemo vas!


Ministar za inovacije i tehnološki razvoj Nenad Popović i generalni direktor ruske državne kompanije "Ros seti" Pavel Livinski potpisali su danas Memorandum o srpsko-ruskoj saradnji o razvoju inovacija u sektoru elektroenergetike.\nPopović je istakao da je reč o jednoj od najvećih elektromreža u svetu, i da je Livinski predstavnik "novog mladog pokoljenja elektroenergetskog biznisa" koji, kako je naveo, prepoznaje Srbiju kao destinaciju gde i Rusija može da dobije ogromno znanje.\nLivinski je potpisivanje Memoranduma nazvao istorijskim događajem za njegovu kompaniju jer, kako je rekao, označava razvoj sinhronizovanog rada i zajedničkog razvoja.\nMemorandumom su definisani ključni pravci saradnje u oblasti razvoja inovacija u elektroenergetskom kompleksu Srbije i Rusije.\nKonkretno, strane nameravaju da zajednički razvijaju inovativne proizvode koristeći digitalne tehnologije, da sarađuju u dizajniranju i modernizaciji elektroenergetskih sistema, uvode inteligentne sisteme upravljanja distribucijskom mrežom koristeći "smart siti" tehnologiju, zajednički da sprovode tehnička istraživanja i dele iskustva u radu sistema za merenje električne energije.\nKako je rečeno, i ruska kompanija želi aktivno da radi na digitalnoj trasformaciji energetike.\nDva partnera planiraju da zajednički razvijaju elektroenergetske komplekse Srbije i Rusije na bazi inovacionih tehnologija, kao i da zajednički donesu nova tehnološka rešenja na tržišta trećih zemalja.\nPotpisivanju memoranduma u Vladi Srbije prisustvovao je i specijalni predstavnik predsednika Ruske federacije za međunarodnu saradnju iz oblasti elektroenergetike Sergej Smatko.\n"Digitalna ekonomija budućnost u odnosima dve zemlje"\nMinistar Popović otvorio je danas i Prvi digitalni dijalog Srbije i Rusije, i tom prilikom poručio da je, između ostalog i digitalna ekonomija budućnost odnosa dve zemlje.\nNa skupu koji je organizovan u sklopu posete predsednika Rusije Vladimira Putina Srbiji ministar je rekao da ovaj skup predstavlja i početak nečeg novog u privrednim odnosima Rusije i Srbije, odnosno da je budućnost odnosa Srbije i Rusije digitalna ekonomija, digitalizacija države, kao i dveju industrija.\nOn je ocenio da su kompanije iz Srbije i Rusije "veličanstvene u svom znanju" što se tiče IT, inovacija te da je važno da se u budućnosti ostvare što bolji kontakti između inovacionih, startap kompanija i naučno- istraživačkih organizacija.\nPopović je rekao da se ekonomski odnosi dve zemlje iz godine u godinu sve bolje razvijaju i da se svake godine beleži rast trgovnskog obima, kako izvoza iz Srbije u Rusiju, tako i obratno.\n- Ovo je nešto novo i budućnost i želimo da sarađujemo baš u ovim oblastima gde su Srbija i Rusija ravnopravne sa celim svetom i imaju dobre ideje što se tiče inovacija i digitalizacije - rekao je Popović.\nMinistar je dodao i da je lepo bilo videti koliko se kompanije iz Srbije raduju novim saznanjima, kad vide dokle su njihove kolege u Rusiji stigle što se tiče inovacija i digitalizacije i da su ruski prijatelji takođe bili iznenađeni snagom i potencijalom koje IT kompanije u Srbiji imaju.\nPopović je rekao da je zahvalan predsednicima Srbije i Rusije, Aleksandru Vučiću i Vladimiru Putinu što su inicirali ovakav dijalog, a onda je sa specijalnim savetnikom predsednika Rusije za digitalizaciju Dmitrij Peskovim u kratkom roku organizovan prvi digitalni dijalog.\n- Koristićemo najbolja iskustva naših kolega iz Rusije i što se tiče pravljenja takozvanih venture fondova i koristićemo najbolje iskustvo iz projekta Tačka ključanja, a iskustva iz tog projekta oni će podeliti ša nama već u aprilu ove godine - rekao je Popović.\nTime se kako je objasnio, omogućava da kompanije iz Srbije rade na teritoriji Ruske federacije, ravnopravno sa svojm kolegama.\n- Pozivam kompanije iz Rusije da dođu jer imamo mnogo šta da ponudimo jedni drugima i zajedno možemo da učestvujemo na trećim tržištima - rekao je Popović.\n- Počinjemo da radimo i povezujemo naše startap kompanije, inovacione komapnije, mala i srednja preduzeća, uspešne kompanije, šampione evropske i svetske iz Rusije i Srbije u sferi digitalizacije - rekao je Popović za RTS, objašnjavajuci važnost sporazuma koji se danas potpisuju između dve zemlje u Beogradu.\nDigitalizacija je, kako je naveo, potpuno nova sfera koja bi u sledećih pet do 10 godina trebalo da donese ogromna sredstva i sa jedne i sa druge strane, nova radna mesta.\n- To je budućnost i za Srbiju i za Rusiju - naveo je Popović i pojasnio da se danas potpisanim sporazumima stvara pravna osnova za praktična rešenja, kao što su učešće naših IT kompanija na ruskom tržištu, na njihovim konkursima i tenderima.\nIzvoz šljiva, jabuka i znanja\n- Mi želimo da od Srbije stvorimo digitalni hab za ruske i inovacione i digitalne kompanije, da bi odavde naše i ruske komapnije zajedno učestvovale na konkursima i prodavale svoje znanje u celoj Evropskoj uniji, Americi i drugim zemljama. Iako mi uspešno izvozimo i šljive i jabuke, želimo da iz Srbije izvozimo znanje - napomenuo je Popović.\nBrnabić: Srbija može da bude hab za ruske kompanije visoke tehnologije\nUpitan kada se očekuje realizacija ovog vida saradnje, Popović je naveo da govori o ovoj godini, sledećoj godini, ističući da je digitalizacija budućnost.\nPrema njegovim rečima, danas na otvaranju prvog srpsko-ruskog digitalnog dijaloga, ruski šampioni u digitalizaciji su bili zadivljeni našim znanjem i naših kompanija.\n- Naše kompanije već rade i na evropskom i na američkom i na svetskom tržištu. To su kompanije koje izvoze iz Srbije stotine miliona evra. Želimo da to znanje izvozimo i u Rusku Federaciju - rekao je Popovć i izrazio očekivanje da će biti i dosta investicija u našu indrustriju posle današnjeg, prvog dijaloga o digitalizaciji.\nSRBIJA MEĐU PET VODEĆIH STARTAP EKOSISTEMA U EVROPI Popović: "Ključna prednost radna snaga i inženjerski kadar"


O NAMA – UCPD\nUdruženje oboljelih od cerebralne paralize i distrofije BPK-a Goražde je vanstranačka, nevladina, dobrovoljna, humanitarna organizacija koja okuplja oboljele od cerebralne paralize i distrofije (CPD), odnosno njihove porodice i druge građane koji joj pristupe, u cilju ostvarivanja svih oblika pomoći i podrške oboljelim od CPD, kao i ranog otkrivanja oboljenja, te otklanjanja uzroka njegovog nastanka.\nOdlukom Saveza distrofičara Sarajevo Udruženje CPD zastupa i distrofičare, kao srodno oboljenje.\nCerebralna paraliza je „grupa poremećaja pokreta i položaja uzrakovana defektom ili lezijom nezrelog mozga”(Bax, 1964). To je hronični poremećaj karakteriziran aberantnom kontrolom pokreta ili položaja, pojavljuje se rano u životu i rezultat je neprepoznatljive progresivne bolesti.\nTo je, takođe, patološko stanje karekterisano prvenstveno oštećenjem motoričke funkcije, a onda i smetnjama vida i sluha, intelektualnim deficitom, emociopnalnim problemima, poremećajima govora i ponašanja, epileptični napadi i slično.\nDistrofija je hronično i progresivno oboljenje nepoznate etiologije koje zahvata sve mišiće.\nPostoji preko 40 nervnih i mišićnih poremećaja koji se pojavljuju i variraju u stepenu mišićne slabosti i odumiranja.\nVeoma brzo oboljeli od distrofije postaju ovisni o pomoći drugih osoba.\nSuvišno je govoriti da su svi početi teški.\nTada, kad smo počeli djelovati i okupljati članove, nismo imali ni prostora za realizovanje bilo kakvih aktivnosti, a o tome da smo obilazili od vrata do vrata i olovkom popunjavali prazne papire, suvišno je govoriti.\nDolaskom velikog broja humanitarnih organizacija na naše prostore Udruženje je dobilo priliku za partnersku, a kasnije i poslovnu saradnju što je uslovilo niz uspjeha i realizaciju niza projekata.\nZadovoljstvo je bilo raditi sa NVO kao što su: IRC-e, UNHCR, Fondacija Nova Bosna, Care, OESC-a, ……\nU drugoj polovini 1999 godine upoznali smo delegaciju iz njemačkog grada Gere.\nOd tada pa sve do danas naša saradnja je briljantna u svim oblastima društvenog života.\nBili smo gosti u njihovom gradu, u saradnji sa Općinom Goražde i Centrom uspjeli smo omogućiti četverogodišnje školovanje za 3 osobe sa invaliditetom.\nKako smo već pomenuli da su uz nas na samom početku stali ljudi iz Centra za socijalni rad Goražde, moramo sa velikom iskrenošću reći da je ta saradnja godinama jačala i dobijala sve veći obostrani značaj.\nSada je naš odnos gotovo partnerski i nadamo se da će takav biti i ubuduće i da će još više jačati i rasti.\nIza svih naših aktivnosti i uspjeha stoji i određeni broj aktivnih pomažućih članova bez čije stalne i nesebične pomoći vjerovatno ne bismo bili gdje smo sada.\nTo je jedan takoreći tim stručnjaka kojima dugujemo veliku zahvalnost u svim oblastima, pravnim, zdravstvenim, računovodstvenim, edukativnim, medicinskim i drugim vidovima pomoći.\nUdruženje se zahvaljuje svim sponzorima i donatorima koji su pomogli u realizaciji bilo koje aktivnosti Udruženja.\nVeliku zahvalnost dugujemo i našim sugrađanima koji, za razliku od nekih prijašnjih perioda, u svakom momentu lično i nesebično potpomažu naše Udruženje kupovinom naših proizvoda, pružanjem raznih vidova usluga, a prije svega toplinom i srdačnošću koje nam dijele u svakom momentu, a koji se ne mogu platiti ničim.\nPosebno zadovoljstvo nam čini odnos mladih sugrađana, naše “male raje”, zbog kojih sigurnije koračamo u budućnost.


Osobe sa HIV i AIDS ne mogu da podignu terapiju zbog elektronskog recepta - Društvo - Dnevni list Danas\nPočetna » Društvo » Osobe sa HIV i AIDS ne mogu da podignu terapiju zbog elektronskog recepta\nOsobe sa HIV i AIDS ne mogu da podignu terapiju zbog elektronskog recepta\nUnija organizacija Srbije koje se bave zaštitom osoba koje žive sa HIV/AIDS-om (USOP) pozvala je danas sve nadležne da hitno pronađu rešenje zbog nefunkcionalnosti elektronskog recepta zbog kojih osobe sa HIV-om i AIDS-om u Srbiji nisu u mogućnosti da prime terapiju već nekoliko dana.\n0Piše: Beta 04. marta 2019. 16.40\nUSOP je saopštio da osobe sa HIV-om i AIDS-om koje se leče na klinikama u Beogradu, Novom Sadu, Nišu i Kragujevcu, gde im se ispisuje terapija, već nekoliko dana ne mogu tu terapiju da podignu u apotekama.\nKako je USOP naveo problem je u nefunkcionisanju elektronskog E-recepta odnosno da se više ne koristi klasični (papirni) recept koji je do nedavno bio u upotrebi za te pacijente, kao i da ne postoji nijedan način da ti pacijenti dobiju svoju terapiju.\n„Prekid uzimanja terapije može da dovede do povećanja kopija virusa kod ovih osoba odnosno do skoka viremije, a u nekim slučajevima i do pojave rezistencije na terapiju koja se uzima ili uzimala“, navodi se u saopštenju i dodaje da „HIV pozitivne osobe ne smeju da prekinu uzimanje terapije ni jedan dan“.\nUSOP je kazao da to može dovesti do novih slučajeva prenosa infekcije i potrebu promene terapije kod onih koji eventualno postanu otporni, kao i da sve to može „mnogo da košta budžet Srbije iz kojeg se odvajaju sredstva za lečenje tih pacijenata“.\n„Ono što još više zabrinjava jeste to što, ukoliko se bude odugovlačilo sa pronalaženjem barem privremenog rešenja za pomenuti problem nefunkcionisanja E-recepta, se stvara mogućnost za širenje infekcije“, navodi se u saopštenju.\nUSOP je apelovao nadležnim da ukoliko greška u sistemu elektronskog recepta ne može brzo da se reši, da omoguće HIV pozitivnim pacijentima da svoju terapiju, dok se problem ne reši, ponovo podižu klasičnim receptom.\n„Ističemo da ukoliko HIV pozitivna osoba redovno (svakodnevno, bez prekida) uzima terapiju virus postaje nedetektabilan i ta osoba tada nije infektivna i ne može u bilo kojoj situaciji da prenese HIV drugoj osobi“, navodi se u saopštenju i dodaje da su „redovnim uzimanjem propisane terapije minimalne mogućnosti da se razvije otpornost“ i da trenutni problem predstavlja „veliku opasnost za celo društvo kada su u pitanju HIV i AIDS“.


Aljbin Kurti: Sukob sa Srbijom ne bi mogao da se lokalizuje! | Vestinet.rs\nPočetna TEMA DANA\tAljbin Kurti: Sukob sa Srbijom ne bi mogao da se lokalizuje!\nKandidat za kosovskog premijera Aljbin Kurti odbacio je ideju o razmeni teritorija, jer kako tvrdi, iza nje stoji ideja predsednika Srbije Aleksandra Vučića da podeli Kosovo.\nUpozorava i da se novi „sukob između Kosova i Srbije“ ne bi mogao lokalizovati, tim pre što, kako je rekao, „naspram Srbije Albanci deluju kao nacija, a ne kao krhka država Kosovo“.\n„Srbija Kosovu duguje za agresiju i okupaciju, duguje nam ratnu odštetu, penzioni fond i štednju građana u bankama koje su uzeli.\nNikada nisu vratili artefakte naše kulturne baštine, nikad nisu predali osumnjičene za ratne zločine. Dakle, hajde da počnemo od naših zahteva, pa da vidimo šta će nama Srbija ponuditi“, tvrdi Kurti.\nKurti je upozorio da se novi sukob između Kosova i Srbije ne bi mogao lokalizovati, tim pre što, kako je rekao, „naspram Srbije Albanci deluju kao nacija, a ne kao krhka država Kosovo“.\nPonovio je navode da je predsednik Srbije Aleksandar Vučić politički naslednik Slobodana Miloševića, baš kao što je Milošević bio politički naslednik Aleksandra Rankovića, odnosno da Vučić, kako kaže suštinski pripada istoj liniji „srpske ekspanzionističke politike“.\nKurti je ponovio da će u odnosima sa Srbijom insistirati na „punom političkom, ekonomskom, trgovinskom i državnom reciprocitetu.\nKurti kaže da bi kosovska vlada mogla da bude formirana sledećeg meseca i ocenio da se novim prebojavanjem glasova samo gubi dragoceno vreme pošto su „izbori pokazali volju građana za promenama i stvari su manje-više jasne“.\nPonovio je da će u novoj vladi biti „predstavnici Srba sa Kosova, a ne predstavnici Srbije“ i da ona neće politički zavisiti od Srpske liste.\nPrema njegovim rečima, „Srpska lista funkcioniše kao ogranak ili direktorat srpske vlade, a ne kao partija, i predstavlja interese Srbije, a ne interese Srba na Kosovu“.\n„Kao budući premijer, veoma sam zainteresovan da sastavim vladu zajedno sa Srbima kojima je Kosovo otadžbina, dakle, s građanima Kosova, a ne s predstavnicima države koja ne priznaje Kosovo i koja se svuda i sve vreme bori protiv nje“, rekao je Kurti.\nAleksandar VučićAljbin KurtiKosovopodeli


Skupština Grada Banjaluka o budžetu grada\nSjednica Skupštine Grada Banjaluka na kojoj bi trebalo da se usvoji budžet grada, u iznosu od 149,4 miliona maraka, biće nastavljena danas.\nJučerašnja sjednica je prekinuta, a kamen spoticanja bili su sedam od 11 amandmana koje je predložila odbornička većina, a za koje gradonačelnik Draško Stanivuković tvrdi da nisu dostavljeni u predviđenom roku.\n“Nisu uspjeli amandmane da usklade sa poslovnikom koji je ključ za zasjedanje . Ovi amandmani , prijedlozi na budžet, su i mimo Zakona o javnim putevima i komunalnoj djelatnosti”, rekao je Stanivuković.\nVladajuća većina tvrdi da amandmanima mijenjaju budžet u tri procenta i da šest miliona KM realokcije za zdravstvo, naknade porodiljama , privredu ne može ugroziti održavanje grada i budžet od 149 miliona KM.\nGradonačelnik opovragava takve navode tvrdeći da je 120 miliona KM budžeta unaprijed rezervisano za plate, subvencije, kredite i druge obaveze, te da skupštinska većina svojim amandmanima želi onemogućiti njegov rad i jedina slobodna sredstva za nove investicije.\nSjednica je zakazana za 10 časova.


Saradnja između Delegacije Evropske unije u Bosni i Hercegovini i CPRC\nCentar za istraživanje politike suprotstavljanja kriminalitetu (CPRC) je zaključio ugovor/projekt sa Delegacijom Evropske unije u Bosni i Hercegovini (DEU) pod nazivom "Law enforcement benchmarking" (BH/EC/TEN/13/037) koji se finansira iz IPA fondova Evropske unije. Svrha projekta je da se u narednih šest mjeseci pruži ekspertna podrška institucijama za provođenje zakona u Bosni i Hercegovini kako bi se što bolje pripremile za buduće projekte koje će EU finansirati u oblasti sektora za provođenje zakona. Članovi CPRC tima će provesti istraživanje sa ciljem utvrđivanja početne situacije/trenutnog stanja za svako od osam područja iz IPA 2012. i IPA 2013. Twinning projekata koji će se implementirati unutar domaćih institucija i agencija za provođenje zakona.\nProfesionalne standarde u službama policije,\nSavremeno upravljanje ljudskim resursima,\nPolicijsku obuku za kadete i studente i stalnu stručnu obuku,\nIstražne i procesne kapacitete,\nMeđunarodnu policijsku saradnju,\nProces harmonizacije sa Acquis-om EU,\nStrateško planiranje, i\nPranje novca, privremeno oduzimanje i oduzimanje nezakonito stečene imovine i finansijske istrage.\nNakon provedenog istraživanja, eksperti CPRC-a će, zajedno sa involviranim institucijama, prezentirati moguće pravce djelovanja za svako od osam poglavlja u cilju približavanja Acquis-u Evropske unije. Tokom ovog angažmana, CPRC će provesti široke konsultacije u sektoru za provođenje zakona u Bosni i Hercegovini s ciljem definiranja tzv. "benchmarks" za svako od navedenih područja.\nOvaj projekt, kojeg finansira Evropska unija, i saradnja sa relevantnim institucijama u sektoru za provođenje zakona u Bosni i Herecgovini predstavljaju korak naprijed u ostvarenju misije CPRC-a, koja je posvećena razvijanju efikasnih, transparentnih i pouzdanih politika u domenu provođenja zakona.


U RS-u 77 slučajeva nepoštivanja naredbi o zabrani kretanja, KS 42, TK 23 – Dnevni list\nU RS-u 77 slučajeva nepoštivanja naredbi o zabrani kretanja, KS 42, TK 23\n29 ožujka, 2020 29 ožujka, 2020 Dnevni list ZABRANA KRETANJA\nMinistarstvo sigurnosti Bosne i Hercegovine pripremilo je dnevni izvještaj policijskih agencija o aktivnostima poduzetim u cilju sprječavanja širenja koronavirusa.\nU tabeli se nalaze podaci policijskih agencija o broju kontrolisanih osoba kojima je određena izolacija i broju izdatih prekršajnih naloga zbog nepoštivanja odluka nadležnih inspekcija.\nTakođer uključeni su i podaci Granične policije BiH o broju ulazaka i izlazaka osoba na graničnim prijelazima tokom subote, 28. marta. Prema tim podacima u BiH je tog dana ušlo 2.113 osoba, dok je iz BiH izašlo 1.010 osoba.\nMUP RS-a evidentirao je tog dana 77 slučajeva nepoštivanja naredbe o zabrani kretanja, dok je u Federaciji BiH najveći broj registrovan u Kantonu Sarajevo – 42, te Tuzlanskom 23, a najmanji broj tih slučajeva registrovan je u Kantonu 10- samo jedan.\nU RS-u je izrečeno 77 sankcija, Kantonu Sarajevo 42, Unsko-sanskom 23, a u Brčko distriktu BiH 25…\n← Previous Uzletio posljednji avion s aerodroma u Sarajevu prije privremenog zatvaranja\nKORONA U SAMOSTANU U MEĐUGORJU Fra Tomislav Pervan: Uvukao se ‘corona virus’ u ovaj samostan u kome živim već sedam godina… Next →


Bela kuća u Vašingtonu okrivila je lidere militantne grupe Hamas za smrtonosno nasilje u Gazi, javili su američki mediji.\nNeimenovani zvaničnik Bele kuće izjavio je da ne postoji opravdanje za "nemar i cinizam koji je Hamas pokazao time što je pozvao narod da se umeša u nasilje i da ih tako izloži užasnom riziku".\n- Kao što je državni sekretar SAD Majk Pompeo rekao, Izrael ima pravo da se brani - rekao je američki zvaničnik.\nU današnjim sukobima sa izraelskim bezbednosnim snagama na granici između Izraela i Gaze poginula su 52 Palestinca, na dan kada je u Jerusalimu zvanično otvorena Ambasada SAD.\nIzrael zatvorio JEDINI PRELAZ za razmenu robe sa Gazom


ŠETNJA NA DAN PRIMIRJA: Planinari iz Bele Crkve vode do najvišeg vrha Zagajičkih brda\n10. 11. 2021. u 16:07\nPlaninarsko društvo „Karpati“ iz Bele Crkve sutra, 11. novembra, organizuje akciju „Zagajička brda u čast Dana pobede“, koja podrazumeva šetnju do najvišeg vrha te južnobanatske opštine povodom Dana primirja u Prvom svetskom ratu.\nOni pozivaju sve zainteresovane sugrađane da im se pridruže u šetnji, koja će startovati u 8.30 iz Bele Crkve, a iz sela Grebenac (kod Lovačkog doma) oko 9.30 časova.\nIći će se stazom dugom oko 14 kilometara, koja vodi do piramidalnog stuba nalik obelisku, koji se nalazi na najvišem vrhu Zagajičkih brda, na 251 metru nadmorske visine.\nOva pešačka tura je, inače, veoma popularna poslednjih godina, a naročito je atraktivna u jesen, kada taj specifičan ambijent Deliblatske peščare posebno dolazi do izražaja zbog jesenjih boja.\nDan pobede planinarenje Dan primirja u Prvom svetskom ratu Zagajička brda PD Karpati Bela Crkva\nUHAPŠEN DILER U KRUŠEVCU: Policija pronašla kokain\nKRUŠEVAČKA policija uhapsila je D.M.(39) iz okoline ovog grada zbog postojanja osnova sumnje da je izvršio krivično delo neovlašćena proizvodnja i stavljanje u promet opojnih droga.


Reč je o bruto naplati PDV-a i akciza, to jest iznosu koji je naplaćen od kompanija, preduzetnika i fizičkih lica.\nNaplata poreza u tom periodu je ostvarena sa indeksom od 109,2, dok je u istom periodu lane indeks naplate bio 99,4.\nPoreska uprava te rezultate naplate ocenjuje više nego pozitivne imajući u vidu sve probleme koje je izazvala globalna pandemija.\nDodaju i da je rezultat pozitivan i s obzirom na to da je značajan iznos naplate objedinjenih poreza i doprinosa odložen za 4. odnosno 5. januar 2021. godine.\nIz Poreske navode da je čak i u doba globalne pandemije sačuvan visok nivo dobrovoljne naplate poreza i da on iznosi oko 98 odsto. Dodaju da je u prethodnih pet godina Poreska fokusirana na naplatu tekućih dugova želeći da na taj način spreči stvaranje tzv. novih dugova.\nMeđutim, ističu, stari dugovi i dalje postoje i prema njihovim dosadašnjim iskustvima dug starosti preko jedne godine je vrlo teško naplatiti. Kažu da Poreska ulaže sve svoje kapacitete kako bi ta dugovanja poreskih obveznika naplatila u što većem iznosu.\nOd početka godine, zaključno sa 30. septembrom ove godine, Poreska je donela 36.139 rešenja o prinudnoj naplati.\nPrinudna naplata se odnosila po svim predmetima - blokade računa, iz pokretne i nepokretne imovine, iz zarada, penzija i gotovog novca.\nU pitanju su rešenja o prinudnoj naplati koja su doneta na osnovu dugovanja ne samo iz prošle godine, već se odnose i na prethodni period, kažu u Poreskoj upravi.


Li Boćian, profesor arheologije na Pekinškom univerzitetu, kaže da su simboli delo drevne LJangdžu civilizacije koja je tokom neolita postojala u oblasti Džeđiang gde je zapis pronađen i da nedavno otkriće pokazuje da je ta civilizacija već imala razvijenu strukturu odvajanja rečenica od reči.\n“Čak i da su ti znaci karakteri oni su delo davno izumrle istočnoazijske države koja je nestala pre dolaska Srednjeg kraljevstva”, rekao je on na kineskoj verziji Tvitera - Veibu.\n“Mnogi znakovi i nešto što liči na slova i karaktere koji su stariji od proročanstava pronađeni su u istočnoj Aziji”, dodao je on.\nSja Đingčung, profesor kineskog jezika na pekinškom Univerzitetu tehnologije i biznisa, na Veibu je napisao: “Stručnjaci su dugo verovali da postoje stariji karakteri od proročanstava jer su proročanstva bila previše zrela a stariji jezici bi trebalo da budu slabije razvijeni”.\nZapis je pronađen na predmetima koji su otkopani u Džeđijangu u periodu od 2003. do 2006. godine.


NUNS: Nadležni hitno da reaguju povodom skandiranja navijača Partizana protiv Brankice Stanković | Novinska agencija Beta\nDRUšTVO | 26.05.2022 16:20 > 26.05 21:11\nNezavisno udruženje novinara Srbije (NUNS) ocenilo je danas da nadležni treba hitno da reaguju u vezi sa skandiranjem navijača Partizana protiv novinarke Brankice Stanković.\nNUNS je pozvao nadležne da reaguju povodom zastrašivanja i vredjanja novinarke, jer nereagovanje ohrabruje aktere tog incidenta da nastave sa zastrašivanjem, što, kako je NUNS ocenio može ozbiljno da ugrozi bezbednost novinarke.\nU saopštenju je takodje navedeno da čelnici ABA lige i Košarkaškog kluba Partizan treba da snose odgovornost, da osude skandiranje, kako se na narednim sportskim dogadjajima ono ne bi ponavljalo.\nNa košarkaškoj utakmici Partizan-Budućnost, koja je odigrana 22. maja, navijači su skandirali protiv novinarke Brankice Stanković, kao što je to bio slučaj na utakmici 2009. godine.\nUNS: Policija i tužilaštvo su dužni da se bave slučajem Brankice Stanković\nUdruženje novinara Srbije (UNS) ocenilo je danas da su policija i tužilaštvo dužni da se bave slučajem skandiranja navijača Partizana novinarki Brankici Stanković, na utakmici koja je održana pre nekoliko dana.\nKako je navedeno, ponavljaju se uvrede i zastrašivanja, jer je Stanković zbog uvreda i pretnji, koji su joj upućivane na fudbalskoj utakmici 2009. godinama, imala policijsku pratnju.\nUNS samtra da treba da se oglasi i Radna grupa za bezbednost i zaštitu novinara, a da rukovodstvo sportskog društva Partizan treba da se ogradi od takvog ponašanja navijača.\nSĆF zahteva hitnu reakciju tužilaštva i policije zbog pretnji navijača Brankici Stanković\nSlavko Ćuruvija fondacija saopštila je danas da zahteva hitnu reakciju tužilaštva i policije zbog ponovnog ugrožavanja bezbednosti novinarke Brankice Stanković na košarkaškoj utakmici Partizan Budućnost 22. maja.\n"Zaprepašćeni smo činjenicom da, ni četiri dana nakon incidenta na utakmici, nema reakcija nadležnih institucija, kao ni jasne osude navijačkog zastrašivanja novinarke od strane predstavnika vlasti", navodi se u saopštenju.\nDodaje se da su takva osuda i brza reakcija nadležnih posebno značajne kada se ima u vidu da je zbog sličnog incidenta 2009. godine, Brankica Stanković sedam godina živela uz policijsku zaštitu.\n"Zbog toga pozivamo institucije da najnovije pretnje sa navijačkih tribina shvate krajnje ozbiljno, i da što pre pronadju i sankcionišu odgovorne. U suprotnom, izostanak reakcije može da se tumači jedino kao nedvosmislena poruka Brankici Stanković i svim ostalim nezavisnim novinarima u Srbiji da država nije u stanju, ili ne želi, da ih zaštiti", navodi se u saopštenju.


Bilčik: Srbija mora da rešava slučajeve korupcije i kriminala - European Western Balkans\nAutor EWB 25. 03. 2021.\nBRISEL – Moramo se usredsrediti na sistematske promene u oblasti pravde i vladavine prava. Srbija svakako mora krenuti dalje u rešavanju svih slučajeva kriminala i korupcije”, izjavio je za Radio Slobodna Evropa Vladimir Bilčik, izvestilac Evropskog parlamenta za Srbiju.\nOn je tako prokomentarisao zahtev Evropske narodne partije (EPP) da se o određenim članovima Izveštaja o Srbiji na plenarnoj sednici Evropskog parlamenta 25. marta glasa “po delovima”.\nKao što je EWB ranije objavio, poslanička grupa EPP predložila je da se glasa u delovima, tako što bi se posebno u slučajevima kod kojih postoji visok nivo interesovanja javnosti, uključujući i slučajeve Krušika, Jovanjice i Telekoma Srbija glasalo odvojeno.\nPročitajte još: Evropska narodna partija traži zasebno glasanje o aferama u Srbiji: Korak ka njihovom izbacivanju?\nJedan od članova za koji je podnet ovaj zahtev je i član 24, u kojem se vlast poziva da reši afere Krušik, Jovanjica, Telekom Srbija i Savamala.\n“To je nešto za šta bismo mi kao političari trebalo da se zalažemo umesto da preusmerimo fokus javne rasprave na određene slučajeve o kojima mi kao poslanici Evropskog parlamenta ne možemo suditi niti ih rešiti. Suština je da se ubedljivo izvršavanje pravde u bilo kom navodnom krivičnom predmetu može odvijati samo sa verodostojnim sistemom pravde i vladavine zakona širom Srbije”, izjavio je Vladimir Bilčik\nOn je istakao da suštinsko sprovođenje pravde u bilo kom navedenom predmetu može se izvršiti samo uz kredibilni pravni sistem i vladavinu prava u celoj Srbiji.\nNovinar EWB Aleksandar Ivković u pisanoj izjavi za dnevni list Danas ocenio je da je očigledno došlo do lobiranja SNS-a da se uradi nešto povodom pominjanja afera u Izveštaju Evropskog parlamenta.\n” To samo po sebi nije neobično, stranke koje su deo evropskih saveza to često rade kada su u pitanju njihovi interesi. SNS jeste samo pridruženi član EPP-a, ali ovde se ipak radi o Izveštaju o Srbiji, za koji je ona posebno zainteresovana strana. Miroslav Aleksić iz Narodne stranke izneo je pretpostavku da je optužnica „Jovanjica 2“ brzo potvrđena, između ostalog, kako bi to poslužilo kao dovoljan izgovor da EPP glasa za uklanjanje pominjanja afera iz Izveštaja o Srbiji. Do sada nema informacija koje potvrđuju tu tezu, ali pretpostavka zvuči vrlo moguće. Naravno, moj utisak je da to ni približno nije dovoljan argument da se isključe afere Krušik, Jovanjica i Telekom (o kojima će se glasati u celini), jer i dalje ne postoji uverljiva spremnost SNS-a da zaista efikasno i sveobuhvatno istraži sve ove afere, na šta Izveštaj u trenutnoj formi poziva “, istakao je Ivković.\nOn je dodao da su rezultati današnjeg glasanja su vrlo neizvesni.\n“Ne izgleda mi kao da postoji spremnost grupa socijaldemokrata, liberala i zelenih da odustanu od afera, a one ukupno imaju 315 poslanika, dok EPP ima 175. Tu su grupe ECR i ID, koje zajedno imaju 138 poslanika i koje naginju ka SNS-u, ali me ne bi čudilo da ne budu svi disciplinovani u glasanju. Preostalih 78 poslanika su Levica i nezavisni, među kojima je sada i Fides. Ako zaista dođe do preglasavanja, rezultat može da bude vrlo tesan. Ovo se odnosi na konkretno ovaj deo izveštaja, sam dokument u celini će verovatno biti podržan značajnom većinom, kako je uobičajeno. Postoji još jedan faktor, a to je da mislim da je i EPP svestan da bi ovim potezom izazvao veliko razočarenja uglavnom proevropskih građana u Srbiji, od kojih velika većina očekuje razrešenje pomenutih afera. SNS i EPP su napravili grešku što nisu pokušali da odbiju amandman već u Odboru za spoljne poslove (gde je EPP glasao za), kada je pažnja javnosti bila mnogo manja. Tako da ovo za EPP nije idealna situacija kakav god ishod da bude”, zaključio je Aleksandar Ivković.\nafereAleksandar IvkovićEvropski parlamentIzveštajSrbijaVladimir Bilčik\nPredlog evroparlamentaraca nezadovoljavajući, ali treba i dalje razgovarati


Kon kritikuje zbog nenošenja maski na otvorenom, Tiodorović preti zatvaranjem škola | Luftika\nKon kritikuje zbog nenošenja maski na otvorenom, Tiodorović preti zatvaranjem škola\nNošenje maski na otvorenom prostoru ekstremno je retko, uprkos preporukama, kaže epidemiolog Predrag Kon.\nOn je u objavi na Fejsbuku istakao da nemali broj ljudi smatra da preporuke protiv kovid 19 treba ismevati, a da čak i neki stručnjaci “podučavaju” da maske ne treba nositi.\nUkoliko se preporuke ne poštuju, kako sprečiti novi talas kovid 19, i da li baš sve mora biti obavezna mera, upitao je Kon.\nKon je još dodao da se u naredne dve nedelje može očekivati ozbiljno povećanje i proširenje korona virusa ne samo u Beogradu, već i u celoj Srbiji\nDrugi ćlan Kriznog štaba i epidemiolog Branislav Tiodorović najavio je mogućnost zatvaranja škola i fakulteta u Srbiji ukoliko broj novozaraženih na dnevnom nivou bude veći od 500.\nOn je ocenio da je realno očekivati da će taj broj biti dostignut u naredne dve nedelje “ako se narod ne uozbilji”.\n“Ova nedelja biće veliki test, uverićemo se da li je i onaj deo naroda koji ne poštuje baš mnogo mere shvatio da je ozbiljno i da li svi naši apeli imaju nekog uspeha ili smo osuđeni na potpuni neuspeh”, naveo je epidemiolog za Kurir, a preneo 021.\nDodao je da je “prijatno” iznenađen što se u prethodna dva-tri dana u Nišu kao i u nekim drugim gradovima, ugostitelji pridržavaju ograničenja radnog vremena do 23 časa.\n“Ako i u Beogradu bude krenulo kako valja, onda nećemo preći 100-150 novih pozitivnih dnevno. Međutim, ukoliko u Beogradu ne bude shvaćeno koliko je sitaucija ozbiljna, kao i u Novom Pazaru, koji je ukinuo pa ponovo vratio vanrednu situaciju pod pritiskom s vrha, imaćemo najmanje 300, 400 novih slučajeva dnevno vrlo brzo”, ocenio je Tiodorović.\n“Zatvorićemo i bioskope, pozorišta, neće biti dozvoljene nikakve manifestacije, ni kulturne ni muzičke. Geografskom distribucijom broja pozitivnih videće se gde je žarište, pa ako bude trebalo, i pojedini delovi grada biće zatvoreni ili deo grada neće u potpunosti funkcionisati. Ne moraju svi da plaćaju ceh zbog neodgovornog ponašanja nekih”, naveo je epidemiolog.\nZvanična statistika je laž! U julu testirano 100.000 manje, a zaraženo 6.500 više ljudi\noznakebranislav tiodorovic nošenje maske predrag kon zatvaranje škola


by Snjezana Ostojic · decembar 9, 2019\nSRBIJA – Danas je počela pojačana kontrola saobraćaja, a policija proverava da li vozači upravljaju vozilima pod dejstvom alkohola ili psihoaktivnih supstanci, saopšteno je iz MUP-a Srbije.\nOd početka godine iz saobraćaja je isključeno više od 42 000 vozača zbog vožnje u alkoholisanom stanju, podsećaju iz MUP-a. Čak 1 700 vozača upravljalo je vozilom u stanju potpune alkoholisanosti, dok je 350 vozača isključeno zbog vožnje pod dejstvom psihoaktivnih supstanci.\nAkcija traje do 15. decembra i deo je međunarodne akcije koja se provodi u 29 zemalja članica „Mreže saobraćajnih policija Evrope“ (TISPOL).\nTags: kontrola saobracajaMUPTISPOL\nby Vesna Đurović · Published februar 4, 2019\nNext story Otežan saobraćaj u Krčagovu\nPrevious story Vođstvo, magla, poraz (VIDEO)


Broj osoba obolelih od virusa zapadnog Nila\nOn kaže da je klinički tok bolesti nepredvidiv, te je u startu teško govoriti o prognozi.\nZnačajan broj bolesnika preleži ovu infekciju bez simptoma, oko 80 odsto inficiranih, a oko 20 odsto bolesnika imaju kliničke znake bolesti, povišenu temperaturu, povraćanje, osip, uvećane limfne žlezde - rekao je Delić.\nZnačajan broj bolesnika je već otpušten kućama i oni će dolaziti na kontrole - rekao je Delić.\nOn je dodao da se najteže forme bolesti - infekcija centralnog nervnog sistema, moždanica, kičmene moždine retko sreću i da od 250 inficiranih jedan bolesnik ima neuroinvazivnu formu.\nU uzorcima komaraca sa teritorije grada Požarevca juče je ustanovljeno prisustvo virusa zapadnog Nila, pa će na preporuku stručnjaka Zavoda za javno zdravlje danas početi tretman protiv komaraca jer oni prenose ovaj virus.\n⇐ Virus zapadnog Nila - najvažnije činjenice\nPočinje zaprašivanje u Beogradu i još 26 gradova ⇒


March 2020 - Page 2 of 4 - Sportske vesti\nSouth Media\t14/03/2020\nU 26. kolu Superlige, odigranom bez prisustva gledalaca, na Čairu je Radnički savladao šabačku Mačvu rezultatom 3:1(1:1). Po hladnom i kišovitom vremenu pred avetinjski praznim tribinama viđena je jedna solidna fudbalska predstava. Domaći tim je više napadao, stvarao šanse, ali\nTekvondo klub „Asteriks“, sudeći po rezultatima, jedan je od najuspešnijih u Nišu na početku 2020.godine. Nekoliko takmičara iz ovog kluba nastupilo je na međunarodnoj sceni, a kao po pravilu, u Niš su se vraćali sa medaljama. Iva Petrović je trenutno\nSouth Media\t13/03/2020\nNakon velikog uspeha na mađunarodnoj sceni i plasmana u ½ finale EHF Čelendž kupa, u kome se sastaje sa ekipom Lokomotive iz Zagreba, ekipa Naise učinila je iskorak u odnosu na prošlu godinu i u nacionalnom kupu. U ¼ finalu\nJedan od najboljih balkanskih košarkaša u kolicima, Boban Stanković, aktivno koristi pauzu između dva profesionalna angažmana. Prošle jeseni upisao se na program stručnog osposobljavanja i usavršavanja za sportskog operativnog trenera na Fakultetu sporta i fizičkog vaspitanja Univerziteta u Nišu –\nNaisa u Šapcu traži prolaz na finale Kupa (VIDEO)\nSouth Media\t12/03/2020\nOdmora za Naisu nema! Visoke ambicije kluba uslovile su da se sa velikim žarom nastupa na sva tri fronta-u EHF Čelendž kupu u kome je već izboreno polufinale, u prvenstvu gde će pitanje šampiona biti rešeno u plej ofu, ali\nAKL: Gužva u borbi za TOP 8! (VIDEO)\nDragan Panajotović\t11/03/2020\nOdigrane su utakmice preptoslednjeg, 14. kola Amaterske košarkaške lige Niša i nakon njih su neke stvari jasnije pred početak doigravanja, ali i dalje nisu poznati svi učesnici Top 8 faze takmičenja. Poslednje kolo će po tradiciji biti izuzetno uzbudljivo i\nNaisa na putu izazova (VIDEO)\nSouth Media\t11/03/2020\nNekoliko rukometnih klubova i u muškoj i u ženskoj konkurenciji predstavljslo je Srbiju u evro-kupovima, ali je završnicu dočekao samo jedan-Ženski rukometni klub Naisa iz Niša. Naisa je na osnovu rezultata iz prethodnih godina bila povlašćena, pa je takmičenje započela\nNaisa u polufinalu EHF Čelendž kupa (VIDEO)\nSouth Media\t08/03/2020\nRukometašice Naise plasirale su se u polufinale takmičenja koje su osvojile 2007.godine, nakon što su i u drugoj utakmici savladale ekipu Madeire u Funšalu sa 27-21. Da podsetimo, u prvom meču koji je odigran juče, Naisa je slavila sa 33-19,\nKristina Krstić\t08/03/2020\nTakmičarke Boks kluba Vitez ostvarile su stopostotan učinak na Prvenstvu Srbije u olimpijskom boksu, za mlade, juniorke i kadetkinje, koje je održano u Somboru. Neda Brkić, Nikolina Stevanović i Natalija Savić osvojile su tri zlatne medalje i dva pehra. Nikolina\nGolom sa „bele tačke“ Partizan savladao Radnički\nKristina Krstić\t07/03/2020\nFubaleri Radničkog poraženi su u 25. kolu Superlige od ekipe Partizana rezultatom 1:0 (0:0). Strelac jedinog gola bio je Dorđe Ivanović koji je u 85. minutu sa jedanaest metara savladao Borivoja Ristića. Iako je nosio epitet derbija kola, susret u